"Saya Tidak Pandang Pangkat, Hanya Budi Pekerti Saja"

Nampaknya bertalu-talu kontroversi Emma Maembong diperkatakan kebelakangan ini. Selain masih tiada penghujung berkenaan hubungannya dengan Kamal Adli, Emma tiba-tiba terpalit pula dengan ‘gosip cinta’ membabitkan ahli perniagaan. Tetapi jelasnya, beliau masih solo dan berhak untuk berkawan dengan sesiapa sahaja.

“Sebagai manusia, saya berhak menjalin persahabatan dengan mana-mana pihak. Memandangkan saya sudah solo, jadi saya bersedia membuka hati untuk berkawan dan tidak mahu menoleh ke belakang lagi”

Bagaimanapun cerita hubungan ‘rapat’ dengan ahli perniagaan bergelar Datuk itu nampaknya tidak disenangi peminat. Ramai mula berpendapat hubungannya dengan Kamal putus kerana Emma memandang status ‘rakan baru’nya itu. Selain itu ada juga membangkitkan hubungan Emma dan Zizan suatu ketika dulu dengan meletakkan kesalahan ke atas Emma.

“Rasanya, saya sudah berterus terang yang saya tidak terikat dengan sesiapa buat masa ini. Jadi, saya terbuka untuk berkawan dengan sesiapa saja. Saya tidak memandang status atau paras rupa, namun budi pekerti saja”

“Tidak perlu untuk mensensasikan perkara ini kerana ia memberi impak negatif kepada saya yang baru putus cinta,” jelasnya kepada Berita Harian Online mengenai kontroversi dengan ahli perniagaan.

Apapun kalau sudah tiada jodoh, nak buat macam mana. Tetapi rasanya jangan terlalu cepat untuk mencari pengganti kepada cinta lama, takut yang dikejar tak dapat, yang digendong berciciran. (rtky/w)


Kenyataan Zahirah Buat Emma Mambong Bertambah Keliru

Jika anda fikir hubungan cinta di antara Emma Maembong dan Kamal Adli akan berakhir setelah kenyataan yang dikeluarkan oleh pelakon wanita tersebut, nampaknya kini keadaan mungkin berubah setelah Emma mengakui bahawa dia dalam keadaan marah ketika menyatakan perkara tersebut.

“Buat masa sekarang tidak sesuai untuk saya bercakap lebih berhubung situasi yang berlaku. Tunggulah apabila keadaan sudah kembali reda. ??Ketika ini apa saja perkara yang dikatakan akan menyebabkan isu berpanjangan dan banyak implikasi negatif timbul berbanding positif”

“Kenyataan yang keluar dari mulut saya sebelum ini mengatakan kami sudah putus diluahkan ketika saya sedang sakit,” katanya kepada Harian Metro selain menjelaskan bahawa dia menyerahkan jodohnya kepada Tuhan.

Sementara itu, berikutan kenyataan yang dikeluarkan oleh Zahirah MacWilson sebelum ini, Emma turut keliru kerana dia sendiri beranggapan segalanya yang berlaku di antara mereka bereempat (termasuk Zul Ariffin) sudah pun selesai.

“?Zahirah ada menghubungi saya 3 pagi kelmarin dan mengajak saya untuk bertemu dengan wakil media. Bagaimanapun saya katakan kepadanya tidak dapat turut serta kerana terikat dengan penggambaran drama”

“Saya juga tidak menyangka dia memberi kenyataan sedemikian rupa pada media. Ini termasuk perbualannya bersama Kamal menerusi WhatsApp dimuat naik di laman sosial miliknya,”? katanya.

Dalam masa yang sama juga, ada seorang jejaka dari Sabah yang turut terpalit dengan kisah cinta Emma. Bagaimanapun lelaki berkenaan menafikan sudah melamar Emma. Geometri percintaan yang dilalui Emma sedikit rumit namun kami pasti Emma bijak membuat keputusan demi masa depan yang cemerlang dan terjamin. (rtky/s)


"Saya Rapat Dengan Emma Maembong & Keluarganya"

Belum pun reda kontroversi hubungan Emma Maembong dan Kamal Adli yang turut melibatkan Zahirah Macwilson, terdengar pula khabar angin baru mengenai hubungan ‘rapat’ diantara Emma dengan seorang ahli perniagaan yang dikenali, Datuk Salim Rahman. Hubungan itu mula tersebar hingga ada berita mengatakan Salim bakal melamar Emma.

“Saya rapat dengan dia dan keluarganya boleh dikatakan seperti “family friend” dan mengenali dia daripada abang iparnya. Namun belum ada hubungan istimewa jauh lagi sudah melamar dia seperti di dakwa”

“Kami tidak pernah keluar berdua, jika keluar pun secara beramai-ramai dengan ahli keluarga lain atau dengan kawan-kawan yang rapat,” jelasnya kepada m Star Online mengenai hubungan rapat denagn pelakon tersebut.

Menurut Salim, beliau mengenali Emma beberapa bulan lalu melalui abang ipar pelakon terbabit. Malah jika perasan, sebelum ini Emma ada memuat naik sekeping gambar mereka berdua di Instagram ketika karnival Mood Republik Tour di Sabah. Pastinya berita ini menambah kekeliruan peminat.

Terdahulu Emma terbuka memberitahu hubungannya dengan Kamal sudah putus kerana kehadiran orang ketiga, Zahirah. Manakala semalam pula Zahirah tampil mendedahkan perbualannya bersama Kamal menerusi Whatsapp, di mana Kamal didakwa mereka cerita mengenai hubungan mereka di depan Emma. Hmm apalah agaknya cerita sebenar. (rtky/w)


Banyak Tempat-Tempat Menarik Di MACAO , Anda Perlu Tahu!

MACAO sangat dikenali dengan keunikan sistem pentadbirannya yang mengabungkan dua formula sistem dalam satu negara.

Senibina kotaraya, agama, tradisi makanan serta budaya yang diamalkan mengembalikan nostalgia masa silam zaman Protugis apabila menakluki bumi MACAO pada pertengahan abad ke-16.

Ini dia kami senaraikan 6 keseronokan yang menanti anda di sana.

Lihat sahaja sistem pembandarannya, memang cukup teratur dan serba canggih. Apabila malam, melihat pula pantulan cahaya lampu-lampu LED yang menyinari bandar tersebut cukup membuktikan, bandar ini memang layak tersenarai dalam salah sebuah daerah termewah di dunia!

Jangan terkejut, MACAO juga terkenal dengan makanan-makanan uniknya. Jangan kata makanan jenis savory, pencuci mulutnya juga pasti akan membuatkan kamu tersandar kekenyangan.

MACAO bukanlah hanya sekadar Bandar biasa, selain mempunyai sejarahnya yang tersendiri  Ia juga mempunyai beberapa tempat touris attraction yang perlu anda lawati apabila menjejakkan kaki ke negeri tersebut, antaranya seperti;

Salah satu peninggalan sejarah oleh Portugis abad ke-17, di mana kekalnya serpihan bangunan (pintu masuk) gereja terbesar di Asia.

Bukan sahaja mempunyai 1001 cerita menarik tentang sejarah MACAO , tetapi ia juga dikatakan terletak di kawasan yang sangat strategik untuk melihat dan nikmati keindahan bandar MACAO .

Jangan terkejut apabila melangkah masuk ke theme park ini. Walaupun ia mempunyai pelbagai reka bentuk bangunan yang menarik dan akan membuatkan anda bagai berada di dunia Eropah, namun pusat membeli belah yang telah dimodelkan ini telah digabungkan dengan tiga ciri dan bahagian yang berbeza iaitu Dynasty Wharf, East Meets West dan Legend Wharf.

Selain itu, bandar unik ini juga turut terkenal dengan beberapa festival tahunan yang akan dilakukan setiap bulan seperti

Tetapi yang paling kami nanti-nantikan adalah festival makanan mereka. Yummmmy, mesti ada macam-macam makanan sedap yang ada.

Jika anda mencari sesuatu aktiviti yang menarik untuk dilakukan di MACAO , tidak perlu peningkan kepala lagi. Di sini sahaja ada pelbagai aktiviti yang boleh dilakukan.

Antaranya seperti main permainan air di Anim Arte Nam Van dan banyak lagi.

Haish, kalau nak senaraikan satu per satu memang rasanya tak akan habis, sebab bandar ini memang punyai tarikannya yang tersendiri.

Tetapi kalau nak tahu lebih lanjut dan tengok sendiri keseronokan bandar ini dengan lebih dekat, apa kata jom datang beramai-ramai ke MACAO Tourism Road Show yang mengetengahkan tema MACAO Wonders of Autumn dan akan bermula pada tarikh dan lokasi seperti berikut;

Tapi sebelum itu, biar kami belanja anda beberapa gambar menarik sekitar di MACAO ! Seriously rasa macam nak terbang terus ke sana hari ini juga!

Untuk mengetahui segala perkembangan dan update terkini tentang festival mereka anda boleh ke laman web MACAO Tourism atau terus ke Facebook mereka.


Hafiz Hamidun Maafkan Bekas Isteri, Turut Sama Mohon Maaf

Berakhir sudah pergolakkan rumah tangga Hafiz Hamidun dan Joy Revfa yang penuh kontroversi apabila pasangan itu bercerai dengan talak satu semalam. Menurut Hafiz, beliau tidak menyimpan perasaan dendam terhadap bekas isterinya dan turut sama memohon maaf kepada Joy andai terdapat kesalahan sepanjang mereka berkahwin.

“Ini bukan pilihan tapi dengan perceraian ini ia boleh menamatkan episod yang sangat panjang. Bukan satu hari tapi berbulan-bulan. Saya maafkan dia dan secara peribadi juga meminta maaf kepadanya tentang apa yang berlaku. Dia ada kesalahan dan tidak perlu kita bangkitkan lagi.

“Saya juga manusia biasa yang tidak terlepas daripada kesilapan. Saya juga tidak menyimpan sebarang dendam. Saya percaya apa yang berlaku ini ada hikmah tersendiri kepada saya dan keluarga. Paling penting ia memberi pengajaran yang sangat berharga buat saya dan orang-orang lain juga,” jelasnya kepada m Star Online mengenai perkara itu.

Terdahulu pihak mahkamah telah memutuskan pasangan ini dengan talak satu- Bain Sughra kerana pasangan terbabit tidak pernah melakukan hubungan kelamin. Malah mahkamah turut memerintahkan tiada tuntutan daripada kedua-dua belah pihak selepas mereka bersetuju untuk tidak membuat sebarang tuntutan sepanjang berkahwin.

Kalau masih ingat, pasangan ini pernah menimbulkan isu ‘hubungan bersama’ kepada umum. Sebelah pihak mengatakan mereka pernah ‘melakukannya’ manakala sebelah pihak mengatakan sebaliknya. Apapun pastinya keputusan mahkamah telah membuktikan perkara sebenar secara tidak langsung. (rtky/w)


Hefny Sahad Akui Serius Dengan Uqasha Senrose

Pengacara dan pelakon Hefny Sahad, memberitahu bahawa dia dan pelakon cantik, Uqasha Senrose sedang menjalinkan hubungan yang serius setelah perkenalan mereka selama setahun.

“Kita kawan dah dekat setahun dan kita rapatlah, bulan 11 cukup setahun kita kawan. So far, so good tak ada masalah apa-apa cuma perjalanan setahun tu banyak yang kita nampak. Bila dah lama kita harapkan hubungan pergi ke tahap yang lebih serius atau lebih stabil”

“Sudah semestinya, bila kita dah lama kawan akan ada perbincangan, perancangan itu semua. Cuma hubungan ini, apa yang boleh saya katakan buat masa sekarang kita seriuslah,” katanya yang ditemui di Majlis Sidang Media Separuh Akhir Muzik Muzik.

Hefny turut berkata sepanjang menjalinkan hubungan bersama Uqasha sudah tentu ada pasang surutnya. Pun begitu, dia mengakui bahawa Uqasha bersikap jujur sepanjang perkenalan mereka.

“Dalam setiap hubungan itu akan ada naik turun, ada masa kita bergaduh, ada masa kita sedih dan ada masa kita gembira. Tapi sepanjang setahun apa yang saya tahu walau macam mana sekali pun, at the end of the day, kita akan jadi baik balik buat masa sekaranglah. Tapi kita tak tahu lagi akan datang macam mana”

“Dia benda ni sebab kita belum sampai ke tahap, dari segi kalau ikut hukum pun kita belum mempunyai apa-apa ikatan yang sah. Jadi mesti ada rasa jealous, cuma saya tak ada hak terlampau-lampaulah, sebab saya kena tahu juga beza antara kerja, atau mungkin kerja untuk tujuan publisiti ke apa”

“Tapi selalunya apa yang jadi dia akan bincang dan share dengan saya. Dia seorang yang bersikap jujur. Apa yang kita berbual dengan orang lain, conversation text, apa sahaja dia akan tunjuk dekat saya. Dia sangat jujur dari segi benda itu. Itu yang saya rasa okaylah. Tak ada apa-apa yang dia selindung pada saya,” katanya lagi yang mengharapkan perhubungan tersebut terus mekar. (rtky/h)


Hafiz Hamidun, Joy Revfa Sah Bercerai Talak Satu

Kisah rumahtangga antara Hafiz Hamidun dan Joy Revfa nampaknya menemui titak terakhir apabila pasangan ini telah disahkan sudah bercerai talak satu.

Hafiz Hamidun telah melafazkan cerai terhadap Joy Revfa atau nama sebenarnya Siti Arifah Mohd Amin di hadapan Hakim Syarie, Mahkamah Rendah Syariah Daerah Petaling, Shukran Yusof hari ini.

Mahkamah juga memaklumkan yang talak satu ba-in Sughra itu dijatuhkan kerana pasangan berkenaan tidak pernah melakukan hubungan kelamin selain memerintahkan tiada tuntutan daripada kedua-dua belah pihak selepas mereka bersetuju untuk tidak membuat sebarang tuntutan sepanjang tempoh perkahwinan.

Akhirnya selesai selepas perjalanan krisis ini yang panjang ini. Saya maafkan dia dan semua yang telah berlaku kerana sebagai manusia saya juga tidak lari dari kesilapan,” ujar Hafiz Hamidun.

Joy Revfa juga meluahkan rasa lega dengan keputusan ini dan mahu terus ke hadapan dengan hidup baru. (rtky/m)


Berani Ke Anda Lalui Momen Mencemaskan Seperti Ini?

Bayangkan jika anda terperangkap keseorangan dalam satu bilik yang gelap tiba-tiba terdengar pula bunyi-bunyi yang mencurigakan.

Lebih seram bila anda terima satu ‘hadiah’ misteri daripada seseorang yang tidak dikenali dan ia tertulis jelas “Happy Death Day”.

Team Rotikaya berpakat untuk cuba lakukan prank kepada Izzaty, salah seorang vlogger yang popular dengan tutorial make up di Facebook page Make Up Project.

Adakah Izzaty cukup kuat untuk tempuhi momen mencemaskan ini? Jom sama-sama tonton video prank ini…

Jangan lupa untuk tonton filem Happy Death Day di pawagam sekarang!


"Saya Tidak Hamil, Berisi Sikit Saja"

Baru-baru ini kecoh seketika industri hiburan apabila ada ura-ura mengatakan Rozita Che Wan sedang hamil. Ramai yang teruja mendengar berita tersebut namun sebenarnya Che Ta tidak hamil. Jelasnya badannya berisi sedikit bukanlah hamil tetapi mungkin kerana berat badan yang bertambah.

“Saya tak hamil, semua itu usikan saja. Kalau betul hamil, saya tak akan sembunyikan perkara yang baik. Mungkin kerana badan saya berisi, ingat saya hamil. Saya lebih percaya kepada kualiti berbanding kuantiti”

“Buat masa ini cukuplah dengan tiga anak dulu. Saya mahu berikan yang terbaik kepada mereka termasuk pendidikan. Kalau ada anak ramai tetapi tak mampu nak membahagiakan mereka pun tak seronok juga,” katanya kepada Harian Metro berhubung perkara itu.

Bukan sahaja didakwa tampak berisi kerana hamil, menguatkan lagi dakwaan tersebut apabila salah seorang teman rapat Che Ta turut mengusik pelakon itu mengenai Aaisyah Dhia Rana yang bakal menimang adik baru. Bagaimanapun Che Ta menafikannya dan menganggap ianya usikan saja.

Dalam hal ini, Che Ta tahu peminat dan suaminya, Zain Saidin juga mengimpikan anak kedua darinya namun bagi Che Ta, beliau masih belum bersedia untuk menambah bilangan anak. Melepas semua nak tengok anak kedua Che Ta, harap-harap lepas ini Che Ta terbuka hati untuk hamil lagi. (rtky/w)


"Kamal Adli Petik Nama Saya Untuk Selamatkan Diri"

Tidak tahan namanya terus dipersalahkan menjadi punca perpisahan Emma Maembong dan Kamal Adli, Zahirah Macwilson tampil menjelaskan keadaan sebenar. Menurut Zahirah, Kamal seolah menjadikan dirinya seperti kambing hitam dan memetik namanya sesuka hati dalam beberapa hal hingga menyebabkan Emma bersangka buruk.

“Saya bagi muat naik screenshot perbualan saya dengan Kamal sebab saya masih nampak nama saya dipetik dalam kenyataan Emma- putus hubungan. Saya terus mesej Emma tanyakan hal itu, lepas tu Emma bagi mesej dari Kamal cakap saya terhegeh-hegeh dekat dia sebab itulah saya marah”

“Sebelum ini cakap kami tiada apa-apa sekarang cakap kat Emma saya pula terhegeh-hegeh dekat dia, mestilah Emma sakit hati. Kalau dah buat salah mengaku, jangan libatkan orang lain. Tiga minggu lepas saya ada berjumpa dengan Kamal, Emma dan Zul untuk selesaikan masalah ini.

“Saya jelaskan perkara sebenar pada Emma, siap salam sebab ingat dah selesai. Tiba-tiba ada kenyataan dari Emma masih kaitkan nama saya lagi dalam hubungan mereka. Saya tak pernah keluar berdua dengan dia. Saya rasa macam kena tikam belakang sebab Kamal suka putar belitkan keadaan. Kalau saya nak sorok apa-apa saya tak akan ajak Emma untuk berjumpa”

Selain itu, Zahirah turut mendedahkan sikap Kamal yang tidak jujur pada Emma dengan menyorokkan beberapa perkara. Malah Zahirah sendiri tidak tahu namanya dipetik dalam cerita yang direka oleh Kamal, sehingga membaca kenyataan hubungan Emma dan Kamal putus pada hari ini.

“Saya faham Emma sakit hati dengan apa yang Kamal cakap pasal saya depan dia, tapi apa yang Kamal cakap pada Emma hanya ingin selamatkan dirinya saja. Dia kata dia akan jawab dengan media, tapi saya tahu dia tak akan mengaku salah dia. Sekarang semua sudah tunding jari pada saya,”. (rtky/w)


Kamal Adli Tak Mahu Burukkan Lagi Keadaan, Nampak Bodoh

Hubungan cinta tidak kesampaian di antara pelakon Kamal Adli dan juga Emma Maembong kini memasuki episod terbaru apabila gandingan drama bersama Kamal iaitu Zahirah MacWilson berkongsikan perbualan mereka bersama di Instagram.

“Petik nama orang pandai, kencing girl friend pandai, cover kesalahan sendiri kat media pandai, kutuk kawan baik pandai. If you can’t be professional don’t drag people to your mentality. Jangan disrespect nama orang, kerja orang dan life orang”

“Jadi matang sikit dan jangan hendak perasan lebih. Fokus kat kerja instead of jahanam kan image (imej) orang. Tak fasal-fasal disebabkan kerja bangang macam ni, orang lain nampak teruk. Stop the storytelling,” luah Zahirah.

Sementara itu, melalui mStar Online, Kamal menyatakan dia sudah cukup penat untuk melayan segala apa yang dilaluinya kini dan mengambil keputusan untuk tidak terus bercerita tentang perkara berkenaan.

“Isu ini sepatutnya sudah selesai sebab kami semua sudah berjumpa minggu lalu. Saya tidak tahu mengapa Zahirah bertindak demikian. Tapi biarlah, saya pun sudah penat biar orang ramai menilainya sendiri. Saya tidak perlu komen kerana perkara ini hanya akan menampakkan kami bodoh sahaja,” jelasnya.

Bagi anda yang tertanya-tanya, hubungan di antara Emma dan Kamal baru-baru ini dikatakan berantakan malah dalam masa yang sama nama Zahirah turut dikaitkan.

Apa yang menariknya, karaoke sekali lagi menjadi topik yang dibincangkan oleh Kamal dan Zahirah di dalam mesej mereka. 2017 ialah tahun karaoke. (rtky/s)


Perasan Tak Fattah Amin & Ayda Jebat Banyak Persamaan?

Fattah Amin dan Ayda Jebat bukanlah satu nama yang kecil dalam industri. Sebut sahaja nama mereka, peminat-peminat pasti menjerit kegembiraan.

Namun perasan atau tidak sebenarnya kedua-dua mereka ini mempunyai aura dan banyak persamaan? Nah, ini dia kami senarikan 2 perkara yang dimaksudkan…

Seperti yang semua tahu, Fattah mula melibatkan diri dalam industri selepas memenangi sebuah program Pencarian Hero Remaja, manakala Ayda pula lahir dari program Akedemi Fantasia.

Hah, jangan terkejut. Selain berkenaan dengan dunia industri. Mereka turut ada persamaan dalam mempercayai jenama telefon pintar iaitu OPPO!

Nampaknya tidak lama lagi, Oppo bakal melancarkan smartphone terkini mereka OPPO F5 yang didatangkan dengan pelbagai fungsi istimewa terutamanya AI Beautify Recognition Technology  yang mampu memberikan gambar selfie semula jadi cantik, kerana ia mampu detect warna kulit , umur anda. Jadi selfie anda akan sempurna cantik.

Dan yang paling penting Fattah Amin sendiri akan berada di pelancaran OPPO F5 ini. Bukan setakat boleh tengok Fattah Amin , korang jugak berpeluang untuk menang hadiah misteri dari OPPO dan mungkin berpeluang untuk menang phone baru dari OPPO.

Selain itu , ia jugak mempunyai “Full Screen FHD+” yang memberikan ciri futuristik apabila ia berada di genggaman anda.

Ciri terbaru yang diperkenalkan oleh OPPO ialah “Facial Unlock”, sekarang ni untuk bukak phone anda, tak perlu cap jari lagi, hanya dengan imbasan muka pun boleh bukak phone. Memang power betol OPPO F5 ni, tak perlu risau lagi dengan keselamatan phone korang.

Seperti yang semua tahu, tidak lama lagi Anugerah Skrin 2017 akan kembali lagi menghangatkan lagi industri hiburan tanah air.

Selaku penaja untuk malam gemilang ini, jenama telefon pintar OPPO bakal mengadakan satu selfie bettle antara Fattah Amin dan Ayda Jebat menggunakan peranti terkini OPPO F5.

Ia terbahagi kepada dua kumpulan, Fattah akan mewakili Team Clear manakala Ayda pula mewakili Team Beautify. Pertandingan ini akan bermula pada 24hb Oktober sehingga 7hb November 2017.

Orang ramai turut dibenarkan untuk menyertai battle ini mengikut syarat penyertaan dan berpeluang untuk memenangi hadiah misteri dari OPPO, tapi jangan risau, korang yang join battle ni jugak berpeluang untuk mendapatkan sebuah telefon pintar terkini dari OPPO.

Cara-cara untuk turut serta dalam game ini, anda perlu undi antara “Team Clear” atau “Team Beautify”, kemudian share link selfie battle ini berserta gambar selfie anda dan jangan lupa untuk hashtag #OPPOF5 , #SelfieBattleMalaysia dan pilih sama ada anda #TeamClear atau #TeamBeautify


Emma Maembong, Kamal Adli Putus Akibat Orang Ketiga

Setelah beberapa kali berdolak-dalik mengenai status sebenar hubungan mereka, akhirnya Emma Maembong memberitahu hubungan cintanya dengan Kamal Adli sudah putus. Malah difahamkan punca utama hubungan pasangan itu terbelah adalah akibat cinta lokasi diantara Kamal dan Zahirah Macwilson.

“Saya sudah tahu siapa Kamal yang sebenarnya dan hubungan kami sudah putus. Rasanya cukuplah sampai di sini saja. Saya tidak mahu memanjangkan lagi perkara ini kerana tidak mahu disalah erti oleh mana-mana pihak. Malah, ada yang menganggap saya cemburu buta”

“Sebagai pelakon, saya memahami kerjaya sebagai anak seni. Bagi saya, ‘chemistry’ diantara pelakon, habis sebaik saja kamera dipadamkan dan tidak harus berpanjangan hingga ke luar lokasi. Kalau betul kemesraan di tunjukkan atas urusan kerja, kenapa perlu sorok seperti menyembunyikan sesuatu”

Disebalik penjelasan yang diberikan Emma, terselit rasa kecewanya terhadap hubungan yang sudah diberikan kepercayaan dan akhirnya musnah begitu sahaja. Jika difahami sebetulnya kenyataan Emma, Kamal dan Zahirah sepertinya tidak mengaku dengan dakwaan hubungan mereka.

“Saya tidak boleh bersama dengan orang yang menipu dan kemudian menuding jari supaya kesalahan diletak pada bahu orang lain. Tiada sesiapa yang menjadi batu api dalam perkara ini. Semestinya teman rapat mahukan yang terbaik untuk saya dan tidak mahu melihat saya sering dikecewakan”

“Kami berempat (Emma, Kamal, Zahirah dan Zul Ariffin) duduk berbincang mengenai isu ini. Rasanya tidak perlu merumitkan keadaan dan lebih matang jika Kamal dan Zahirah mengakui kesilapan mereka,” jelasnya kepada Berita Harian Online mengenai status hubungan mereka. (rtky/w)


"Saya Faham Permainan Industri Hiburan Tanah Air"

Biarpun pelbagai spekulasi timbul gara-gara kontroversi main cinta diantara Shahir dan Mona baru-baru ini, Erra Fazira mendedahkan hubungannya masih baik dengan Shahir. Tidak mahu mengulas panjang, Erra hanya meminta peminat mendoakan yang terbaik buat beliau dan Shahir.

“Hubungan kami masih baik dan doakan segalanya yang terbaik buat kami. Semoga yang baik juga akan bersama dengan orang yang mendoakan kebaikan itu. Saya juga tidak berhasrat untuk memberi komen panjang dan membentangkan secara terperinci mengenai hubungan saya dengan Syahir. Cukuplah saya beritahu secara ringkas”

“Saya sudah dimaklumkan oleh Shahir sendiri mengenai isu itu. Selain itu, saya juga ada bertanya pandangan teman-teman dalam industri seni serta mereka yang prihatin berkaitan isu terbabit. Justeru, sedikit-sebanyak saya faham permainan dan sepak terajang dunia hiburan tanah air”

“Saya juga tidak mahu komen lebih-lebih kerana ia hanya akan memanjangkan isu yang tidak ada hala tuju itu. Saya percaya semua orang melalui gelombang hidup dan mempunya sisi cerita tersendiri. Ini adalah sebahagian cerita dalam kehidupan kita,” jelasnya kepada Harian Metro.

Beberapa hari lalu, Shahir ada menyuarakan hasratnya secara terbuka untuk meminang Erra pada tahun depan. Walaupun dikritik curang kepada kekasih, Shahir menegaskan, Erra faham dengan situasi yang berlaku dan ianya tidak sedikit pun membuatkan hubungan cinta mereka tergugat. (rtky/w)


Rezeki Anak, Siti Nurhaliza Kini Bergelar Datuk Seri

Lagi berita gembira untuk hari ini, penyanyi tersohor negara, Datuk Siti Nurhaliza telah dianugerahkan Darjah Sri Sultan Ahmad Shah Pahang (SSAP) yang membawa gelaran Datuk Seri. Kurniaan darjah itu disampaikan sempena Ulangtahun Hari Keputeraan Sultan Pahang, Sultan Ahmad Shah di Balairong Seri Istana Abu Bakar, Pekan, Pahang pagi tadi.

Penghormatan itu turut dikongsikan Siti menerusi akaun Instagram miliknya, sambil mengucapkan syukur diatas darjah kebesaran yang diberi. Beberapa gambar turut dimuat naik dan mendapat perhatian peminat yang mengucapkan tahniah buat penyanyi kesayangan mereka yang selamat ini mengecapi pelbagai kejayaan dalam bidang nyanyian.

Selain itu, ada juga yang menganggap kurniaan berkenaan sebagai rezeki anak, dimana pada ketika ini Siti sedang hamil empat bulan. Untuk pengetahuan, sebelum ini Siti turut menerima penganugerahan Darjah Indera Mahkota Pahang (DIMP) daripada Sultan Pahang yang membawa gelaran Datuk. Tahniah diucapkan buat Siti! (rtky/w)


Che Ta Bakal Timang Cahaya Mata Kedua?

Tahniah Rozita Che Wan andai berita ini benar! Menurut sumber terdekat, khabarnya pelakon itu kini sedang hamil cahaya mata kedua. Berita itu dikongsikan oleh teman rapatnya, Annas Easkey menerusi satu perkongsian di Instagram menyatakan Aaisyah Dhia Rana bakal menerima adik baru.

Walaupun masih tiada kasahihan dari Che Ta sendiri, Instagram pelakon itu sudah penuh dibanjiri dengan ucapan tahniah dari peminat yang gembira mendengar berita ini. Pasti ramai yang menantikan cahaya mata kedua Che Ta ini, dan pasti harapan mereka bayi kedua turut comel seperti Aaisyah.

Menurut Utusan Online, Che Ta dikatakan belum bersedia untuk mengumumkan berita berkenaan kerana usia kehamilannya yang baru memasuki dua bulan. Apapun tahniah buat Che Ta sekali lagi. Nampaknya termakbul doa Zain Saidin mengimpikan anak kedua dari isterinya! (rtky/w)


Astro Perjelas Situasi Sebenar

Entahlah orang kita ini, kadang-kadang cakap tidak bertapis langsung. Kalau mahu dikecam, kecam terus. Tidak salah sekiranya bertanyakan secara baik atau pun bersabar menunggu kenyataan daripada empunya badan. Turut terkena tempias ialah Datuk Seri Aliff Syukri baru-baru ini berikutan rancangan realiti televisyen tajaannya tidak memberikan hadiah buat tempat kedua dan seterusnya.

Komen yang mengecam Aliff itu dikongsikan sendiri di akaun Instagram miliknya. Bagaimanapun, di sebalik cacian itu ada juga yang bersabar menantikan kenyataan sebenar daripada pihak jutawan kosmetik tersebut.

“Aku sponsor berjuta-juta okay. Hak hadiah semua bukan hak saya. Suka-suka korang je nak kutuk saya kedekutlah bagi hadiah pada seorang pemenang je lah. Kau ingat AF tu rancangan Aliff Syukri Kamarzaman ke? Tu rancangan Astro”

“Ingat bila kita sponsor kita boleh buat suka-suka ke apa yg kita nak? Nak naik stage pun kena minta kebenaran. Saya ni bayar berjuta ya untuk sponsor jadi kalau korang tak tau baik korang diam jer,” luah Aliff.

Sementara itu, menerusi mStar Online, peserta lain turut mendapat hadiah serta elaun mingguan.

Ketua Format dan Program Realiti Astro, Namanzee Harris memberitahu bahawa semua selebriti yang menyertai pertandingan tersebut bukanlah bertanding secara percuma.

“Kita anggap semua peserta artis profesional dan membayar mereka semua dengan jumlah sepatutnya setiap minggu. Walaupun kita hanya umumkan hadiah juara sahaja tetapi sebenarnya empat lagi finalis turut mendapat hadiah sama rata kerana tiada tempat kedua atau ketiga dalam AF Megastar. Jadi ia bukan isu sama ada hanya Idayu sahaja mendapat hadiah,” terangnya.

Bukankah bagus jika kita sabar menanti penjelasan daripada pihak sepatutnya. Sudahlah tidak tahu apa-apa, mahu kecam terus pula. Jadilah pengguna laman sosial yang bijak dan tidak bertindak secara melulu. (rtky/s)


“Lima Tahun Kerja Pagi Tak Solat Subuh, Surau Jauh”

Surau jauh dan tidak tahu bagaimana membahagikan masa sebaiknya di kala masuknya waktu solat, itulah antara alasan Fara Fauzana ketika lima tahun pertama bekerja sebagai penyampai radio sebelum ini. Bagaimanapun, hari demi hari, Fara berubah ke arah yang lebih baik.

“Seperti juga dalam radio, saya juga sebenarnya seorang yang banyak cakap. Jadi saya tidak mahu orang mengatakan saya munafik dan saya cuba belajar dan awal-awal misalnya terpaksa solat secara bersembunyi kerana tidak mahu dikatakan menunjuk”

“Sebenarnya saya takut jika orang lihat apa yang saya buat itu tidak betul. Namun saya cuba buat (solat Subuh). Pada mulanya memang sukar kerana kekangan masa dan sebagainya, tetapi lama-kelamaan saya belajar dan rasa ada tanggungjawab untuk menjadi a good muslim, ia menjadi mudah dan daripada situ saya mula berubah sedikit demi sedikit,” katanya dalam satu sesi perkongsian.

Perkongsian tersebut dalam masa yang sama turut mendapat reaksi positif daripada peminat selain kata-kata semangat yang diberikan kepada Fara. Buat Fara, semoga perkongsian tersebut turut membuka hati mereka yang turut melalui fasa yang sama seperti yang dilaluinya sebelum ini. (rtky/s)


Erra Fazira Faham Situasi Kontroversi Shahir

Kontroversi yang melanda penyanyi Shahir yang juga merupakan finalis AF Megastar pada minggu lepas, bagaimanapun tidak menjejaskan hubungannya bersama pelakon jelita, Erra Fazira. Malah, Shahir menegaskan perkara tersebut adalah lumrah asam kehidupan bagi sesiapa yang bergelar anak seni.

“Saya sendiri bercakap dengan dia (Erra) tak ada masalah, sebab tu dia sendiri pun rasa macam akhirnya kita sendiri tak faham dengan benda apa yang berlaku ni. Dia (Erra) hidup sebagai anak seni dia lebih faham tentang kehidupan seorang selebriti, yang akan adalah benda-benda macam ni”

“Jadi, saya ada bercakap dengan dia, dan dia faham akan situasi ini,” katanya yang ditemui sebaik sahaja selesai konsert final AF Megastar malam kelmarin.

Tambahnya, lagi kontroversi tersebut tidak menjejaskan secara keseluruhan persembahannya pada malam ini, malah sebelum ini juga Shahir turut berkata ada juga gosip-gosip yang cuba untuk menjatuhkan reputasinya.

“Alhamdulillah, sekarang orang nilai sendiri dan sebab tu saya tak terganggu dan teruskan kerja saya. Matlamat saya adalah untuk menghargai jasa peminat yang menyokong saya selama ini”

“Saya sebelum ini, bukannya kisah ini sahaja, ada juga kisah yang lain yang nak memalukan saya. Tapi saya serahkan pada Allah. Sebab saya kalau benda tak berapa besar, saya tak nak besarkan”

“Bukan pertama kali berhadapan dengan perkara seperti ini, saya harap benda ni sedikit sebanyak pengalaman dalam hidup,” katanya kepada Rotikaya. (rtky/h)


Tak Serik Kahwin, Rita Rudaini Teringin Anak Perempuan

Tidak dapat dinafikan bahawa Rita Rudaini sudah dua kali gagal dalam perkahwinan namun perkara tersebut tidak membuatkan dirinya serik untuk berkahwin. Malah kata Rita, dia juga menginginkan rumah tangga baru dan juga cahaya mata perempuan.

“Saya tidak serik, cuma saya tak mencari. Kehidupan saya sekarang dah selesa. Tapi kalau Tuhan hantar jodoh kepada saya, biarlah jodoh itu yang terbaik untuk anak-anak”

“Bila tengok orang mengandung, rasa seronok. Apabila tengok budak perempuan, saya suka dan teringin juga nak anak perempuan. Tapi saya serahkan semuanya kepada rezeki Tuhan. Saya tak terfikir nak ambil anak angkat dan kalau boleh mahu dari zuriat sendiri,” katanya kepada portal Tonton Extra.

Buat masa ini, dua cahaya mata kesayangan Rita iaitu Airit Rayyan Rizqin dan Airit Qaqa Arjuna sentiasa menemani pelakon wanita tersebut. Apa pun, jika sudah sampai jodoh nanti, pastinya tidak ke mana. (rtky/s)


Idayu Juara Akademi Fantasia Megastar

Terjawab sudah siapakah yang bakal menjadi juara Akademi Fantasia Megastar apabila Idayu telah dinobatkan sebagai pemenang pertama sekaligus membawa pulang wang tunai berjumlah RM100 000 dalam konsert minggu terakhir yang diadakan di Royale Theatre Shah Alam.

Pada malam akhir AF Megastar, Idayu membawakan lagu berjudul ‘My All’ nyanyian Mariah Carey dan lagu keduanya iaitu single barunya berjudul ‘Selamanya’ ciptaan sepenuhnya Amylea Azizan yang merupakan juga bekas pelajar AF3.

Selain itu, Idayu selaku juara Akademi Fantasia Megastar turut memenangi percutian 10 hari 7 malam ke Turki dan juga sebuah trofi. Sementara itu, bagi Anugerah Terlajak Laris D’Herbs yang bernilai RM10,000 pula dimenangi oleh Marsha Milan.


Hargai Isteri, Amar Baharin Belikan Kereta Baru

Suami mana tidak sayangkan isteri, lebih-lebih lagi jika isteri baru saja bertarung nyawa melahirkan cahaya mata pertama. Lebih menarik lagi buat Amar Baharin, bagi menghargai dan menunjukkan tanda terima kasih, pelakon lelaki ini menghadiahkan Amyra Rosli sebuah kereta baru.

Masih belum berkongsi kepada umum lebih lanjut tentang anak mereka, peminat bagaimanapun tidak putus-putus menyatakan rasa bersyukur kerana pasangan ini selamat menimang cahaya mata. Selain itu ada juga mereka yang menyatakan Amyra sangat beruntung mendapat suami yang penyayang.

“Kehadapan Daddy, anda adalah seorang insan yang paling baik yang pernah kami jumpa. Kami sangat bertuah mendapat seseorang seperti anda dalam hidup kami. Terima kasih atas hadiah ini dan untuk semua perkara istimewa yang anda lakukan. Kami sayangkan awak Amar Baharin,” kongsi Amyra di Instagram.

Apa pun, semoga pasangan ini akan terus cekal dan tabah melalui fasa baru dalam kehidupan. Apa yang pasti, peminat tidak sabar-sabar untuk menantikan perkembangan penuh tentang si comel yang baru saja lahir pada 15 Oktober lalu. (rtky/s)


“Banyak Masa Habis Bersama, You Panggil I Peminat?”

Menerusi temubual eksklusif bersama Harian Metro hari ini di Facebook Live, gadis yang dikaitkan dengan Shahir AF baru baru ini tampil memberikan penjelasan tentang status sebenar hubungan mereka.

Mona Syamimi mendakwa beliau terasa hati dengan kenyataan Shahir AF yang mendakwa dirinya sekadar peminat dan tidak lebih daripada itu.

“Saya macam terasa dengan apa yang diberitahu kepada media — tidak mungkin dia (Shahir AF) keluar setiap hari dengan peminat, mesej setiap hari dan luangkan masa bersama dari siang ke malam bersama peminat?”

Mona Syamimi juga turut mendedahkan beberapa mesej yang diterima beliau dari Shahir AF yang menunjukkan penyanyi itu mahu keluar bersama setiap hari selain sudah meluahkan kata rindu.

“Ramai kata saya sekadar mahu mencari publisiti murahan tetapi jika perkara ini diakui sendiri oleh pihak sana mungkin ianya tidak berlarutan begini,” ujar Mona Syamimi yang hubungan mereka masih dalam peringkat berkenalan.

“Don’t be fake, beritahu perkara yang betul dan jangan cerita perkara lain — jangan sampai bukti lain yang keluar. Bukan saya mahu mengugut,” ujarnya sebagai penutup bicara. (rtky/m)


“Riak & Bongkak, Semua Benda Pun Nak Tunjuk”

Sebuat sahaja nama Aliff Syukri, siapa sahaja tidak kenal dengan wajahnya yang saban hari muncul di kaca televisyen — bukan itu sahaja, tidak putus perbualan orang ramai tentang usahawan kosmetik ini di media sosial.

Terbaru, Aliff Syukri mengejutkan orang ramai dengan memuat naik penyata kewangan Kumpulan Wang Simpanan Pekerja (KWSP) miliknya di akaun sosial beliau.

Dalam kenyataan yang dipaparkan, boleh dilihat dengan jelas hasil simpanan beliau di KWSP sahaja mencecah RM1.7 juta — itu belum masuk wang tunai dan aset lain yang beliau miliki.

Namun perkongsian terbaru beliau nampaknya mengundang rasa kurang senang orang ramai yang sekali lagi menempelak Aliff Syukri dengan mengatakan yang beliau seorang yang suka menunjuk kekayaan dan seharusnya lebih merendah diri dalam soal ini.

Tidak kurang juga ada yang menyokong tindakan Aliff Syukri ini yang dilihat sebagai memberi motivasi kepada semua lebih lebih lagi mereka yang mahu membina perniagaan sendiri. Anda rasa? (rtky/m)


Sajat Teruja Mahu Jumpa Bakal Mak Mertua

Kalau ditanyakan pada siapa sahaja yang mengikuti perkembangan diri usahawan kosmetik terkenal, Nur Sajat pasti mereka akan berbicara tentang perihal dirinya yang kini sibuk mahu mendirikan rumah tangga.

Tidak mahu lenyap dari radar para pminat mahu pun bukan peminat, Nur Sajat dalam video terbaru menerusi Instagram Live menyatakan hasratnya untuk pergi ke Kelantan untuk bertemu dengan bakal mak mertua beliau.

Seperti biasa, kenyataan terbaru Nur Sajat tetap mengundang kecaman dari mereka di media sosial yang masih belum habis mempersoal jantina sebenar beliau.

Walaupun ada yang kata bosan asyik dengar cerita tentang Nur Sajat, tidak dinafikan membaca komen rakyat jelata tentang usahawan kosmetik ini memang boleh menghiburkan hati — maka layankan sahaja. (rtky/m)


“Hanya Erra Fazira Bertakhta Di Hati Saya”

Ramai peminat mula mempersoal kejujuran cinta Shahir AF terhadap kekasihnya, Erra Fazira selepas beberapa keping gambar beliau bersama seorang pramugari menjadi perhatian media baru baru ini.

Shahir AF bagaimanapun memberikan kenyataan yang hubungan beliau dengan gadis bernama Mona Syamimi itu tidak lebih dari sekadar seorang selebriti dan peminatnya sahaja.

“Selama lebih tiga tahun menjalinkan hubungan istimewa dengan Erra, saya berani katakan, hanya dia yang bertakhta di hati. Tiada wanita lain selain dirinya”

“Saya juga berhasrat ingin memperisterikannya, awal tahun depan. Kenyataan ini juga dikeluarkan bukan bermaksud saya cuba mengalih kontroversi yang melanda sekarang,” ujar Shahir AF kepada Berita Harian.

Nampaknya tidak lama lagi kita boleh lihat pasangan ini naik pelamin dan sekaligus menamatkan tanda tanya tentang hubungan mereka selama ini. Lagi cepat lagi bagus ‘kan? (rtky/m)


Miera Liyana Tidak Kisah Digelar Playgirl

Pelakon yang sinonim dengan watak-watak antagonis, Miera Liyana menjelaskan dia tidak kisah sekiranya dilabel sebagai seorang ‘playgirl’ kerana sifatnya yang suka bertukar-tukar teman lelaki. Bagaimanapun, dia menegaskan kini dia lebih selesa untuk berkawan sahaja kerana fokusnya lebih kepada kerjaya dan bisnes yang bakal diceburinya.

“Biarlah suka hati sayalah, saya dah 24 tahun masa ini lah, saya nak playgirl,” katanya sambil berseloroh.

Miera yang dahulunya pernah dikaitkan bercinta dengan seorang anak VVIP menjelaskan hubungannya telah berakhir. Pun begitu, mereka masih lagi berkawan rapat.

“Saya dengan dia dah tak ada apa-apa lagi, tapi kami masih berkawan. Dia pun akan datang untuk melihat persembahan teater lakonan saya. Buat masa sekarang saya lebih selesa untuk berkawan daripda cinta”

“Lagipun sekarang ini saya tak mencari, orang kata kalau mencari sangat cinta tu takkan datang. Tapi kalau dah ada seseorang saya akan bagitahu,” katanya yang ditemui di majlis sidang media Anugerah Skrin (ASK 2017). (rtky/h)


Afifah Nasir: Saya Tak Kisah Orang Nak Cakap Apa

Pelakon Afifah Nasir yang sebelum ini terpalit dengan kontroversi yang melandanya baru-baru ini, sekali lagi mendapat perhatian netizen apabila dikatakan dia telah memerli isteri kepada Aliff Aziz dalam laman Instagramnya berhubung dengan pemakaian. Bagaimanapun, Afifah berkata dia telah meminta maaf kepada Bella dan tidak bermaksud untuk memerli pasangan itu.

“Dah selesai pun, saya dah minta maaf pada Bella melalui whatsapp kami bercakap di situ, so okaylah tak ada apa pun, pasal baju tu saya whatsapp dia personally minta maaf sekiranya dia terasa ke apa, dia cakap okay dan tak ada apa pun,” katanya yang ditemui di majlis sidang media Anugerah Skrin (ASK 2017).

Tambahnya lagi, sejak daripada peristiwa tersebut dia sudah lali dengan segala tohmahan dan kecaman orang ramai terhadap dirinya.

“I don’t care what people nak cakap apa-apa pun, saya dah repeat benda ni dah banyak kali dari start kes tu lagi. Orang nak cakap apa pun, saya okay. At the end of the day, bukan dia orang bagi saya makan. Saya just move on dengan kehidupan dan karier saya,” katanya kepada Rotikaya. (rtky/h)


Shahir AF Jelaskan Status Sebenar Dengan Mona

Hati peminat mana yang tidak retak apabila mengetahui kini bahawa Shahir AF kini sudah mempunyai teman wanita lain. Namun bagi penyanyi ini, dia tidak mudah melatah selain menjelaskan situasi sebenar gadis yang dikhabarkan sebagai kekasihnya itu.

“Saya mahu jelaskan, dia adalah antara penyokong kerjaya artis Akademi Fantasia (AF). Saya seorang daripadanya, maka hubungan itu atas dasar peminat dan artis semata-mata. Saya tak ambil serius hal ini”

“Tapi orang yang membaca atau melihat mungkin akan salah tafsir dengan keterangan yang ditulisnya. Saya anggap keterangan gambar itu hanya luahan dia (Mona) kepada artis yang diminati. Jika diikutkan, ada peminat lain yang meletakkan kapsyen seumpama itu kepada artis pujaan,” jelas Shahir kepada BH Online.

Selain itu Shahir juga tidak mahu perkara tersebut terus berpanjangan malah turut percaya bahawa Erra Fazira bijak mengawal situasi sebegini.

“Hati wanita mana yang mungkin tak terusik. Tapi saya percaya dengan pengalamannya di pentas seni, dia memahami permainan begini,” ujarnya lagi. (rtky/s)


"Saya Tidak Kisah Jarak Umur Dan Rupa, Yang Penting Hati"

Kebelakangan ini hangat orang memperkatakan mengenai wajah kacak pembantu peribadi Datuk Seri Vida, Ahmad Iqbal Zulkefli. Tetapi apa yang menariknya, Iqbal mengakui dirinya selesa meluangkan masa dengan usahawan terbabit hinggakan tidak kisah andai berkahwin dengan Vida.

“Saya akui, kami serasi bersama dan sekiranya dia jodoh saya, saya terima kerana itu ketentuan Allah SWT. Sekiranya tidak, saya akan teruskan bekerja sebagai Pegawai Media dan Pembantu Peribadinya”

“Seandainya saya ada hati dan perasaan dengannya, biarlah, kerana pada saya itu tidak boleh dipaksa atau dinafikan. Apa yang penting saya tahu dengan amanah yang diberikan termasuk membantu dalam perniagaannya”

Pun begitu, Iqbal akui sedih dengan tanggapan sesetengah pihak yang menganggap dirinya sebagai ‘anak ikan’ sehingga sanggup berniat mengahwini wanita itu. Tetapi baginya jarak umur 22 tahun diantara mereka tidak menjadi soal besar kerana hati adalah lebih penting.

“Kalau hati betul-betul suka kami akan bincang untuk berkahwin, bukan jadi anak ikan kerana berkahwin itu halal, tetapi saya tetap kena berfikir panjang mengenai tohmahan yang akan diberikan. Saya agak sedih apabila orang memperkatakan saya ini anak ikannya, sedangkan saya bekerja keras”

“Pada saya, perbezaan usia antara saya dan DSV (22 tahun) tidak menjadi penghalang kerana yang penting adalah hati. Rupa pun bukan kerana ia hanya sementara. Dia mempunyai wawasan hidup yang jelas,” jelasnya kepada portal Malaysian Digest. (rtky/w)


"Dalam Halusinasi Ke Dilunasi , Check Mental Sikit"

Pada Ahad lalu, menerusi program Melodi, wartawan telah menemubual Hafiz Hamidun bagi mendapatkan komen mengenai kontroversi rumah tangganya. Mungkin sudah tidak tahan menahan kesabaran lagi, Hafiz tegas mengatakan Joy Revfa mempunyai masalah mental dengan memburukkan maruahnya begitu teruk sekali dengan terbuka di sidang media.

“Dalam halusinasi ke dilunasi ke? Check mental sikit jangan nak sedap kejap menangis, kejap gembira, nak puas hati. Saya bukan nak burukkan sesiapa tetapi dia dah burukkan saya level paling tinggi. Kamu kena ingat Joy, kamu bukan jumpa kutip saya tepi jalan bagi kehidupan, tidak. Saya kenal kamu cara baik dan kita patut jalankan perkara ini dengan cara baik”

Dalam tonasi suara yang berang, Hafiz mendakwa kenyataan Joy untuk berdamai adalah fitnah sama sekali. Malah katanya tindakan Joy tidak masuk akal mahu menyaman blog yang memainkan isu hubungan kelamin mereka kerana beliau sendiri yang membuka mulut memberitahu kepada orang ramai mengenainya sehingga menimbulkan tafsiran.

“Saya tak pernah lakukan hubungan kelamin dengan. Dia yang bangkitkan isu itu. Dia buat orang tertanya-tanya apabila mengatakan bersumpah telah bersama. Kemudian apabila orang tafsir, dia nak saman pula blog tersebut, apa ni! Nak bercakap sedap, bila orang suruh explain, buat bahasa-bahasa macam tu. Kau ni kenapa?”

“Dari dulu saya kata jangan layan, tak payah tulis, dia nak bagi tau juga, jadi kamu tanggunglah sendiri. Dia sekarang cuba mengatakan bahawa dia dah cuba cara berdamai, come on jangan menipulah. Kita tak nak cari publisiti pun. Sebenarnya banyak hikmah perkara ini,” katanya kepada Media Hiburan mengenai dakwaan Joy sebelum ini.

Memang lain karakter Hafiz kali ini, mungkin sudah tidak tahan berdiam diri dan membiarkan pihak di sebelah sana terus membuat sidang media dengan memberi bermacam kenyataan. Apapun semoga kes ini dapat diselesaikan dengan segera supaya tidak timbul lagi isu dan pergaduhan lain. (rtky/w)


Shahir AF Ada Teman Wanita Baru?

Bila sebut sahaja nama Shahir AF, pasti ramai terbayang gosip cintanya dengan Erra Fazira. Bagaimanapun menerusi entri terbaru Beautiful Nara, Shahir dikatakan mempunyai teman wanita baru yang dikenali, Mona Syamimi.

Bagaimanapun berita ini masih tiada kesahihan tetapi ada beberapa gambar menunjukkan Shahir dan wanita ini sering meluangkan masa bersama. Malah kepsyen pada beberapa gambar yang dimuat naik di Facebook wanita itu boleh dikatakan sangat ‘sweet’ seperti pasangan kekasih.

Menerusi perkongsian di laman sosial wanita ini juga dikhabarkan turut hadir melihat persembahan Shahir di Akedemi Fantasia (AF) baru-baru ini. Selain memuat naik gambar Shahir dari jauh, beliau juga turut memberi ucapan selamat berjaya berserta dengan kepsyen bentuk hati buat Shahir.

Lebih menguatkan lagi dakwaan, gambar profil di laman sosial juga diletakkan gambar bersama. Pastinya kalau kawan tidaklah sampai berbuat begitu bukan. Kalau dilihat sekali pandang, memang sepadan mereka berdua, malah wanita itu juga bukan calang-calang, khabarnya seorang pramugari Fireflyz.

Tapi agak pelik jugalah, dikala gosip percintaannya dengan Erra masih tiada jawapan, timbul pula kekasih baru. Apapun jika benar cerita ini, harapnya Shahir boleh tampil jelaskan perkara sebenar. (rtky/w)


Peminat Kecam Sajat Pakai Bikini Tunjuk Peha Putih Gebu

Umum mengetahui sekarang ini hati Nur Sajat tengah berbunga cinta dengan teman lelakinya yang dikenali Coach Yin. Memang banyak gambar mesra mereka di Instagram. Terbaru Sajat ada berkongsi gambar ketika mereka dan dua anak angkatnya meluangkan masa di taman tema air.

Namun, apa yang menjadi perhatian disini adalah peha gebu Sajat yang bersahaja memakai bikini hitam bersama teman lelakinya yang juga hanya berseluar pendek, tidak berbaju. Ramai yang mula mempersoalkan isu aurat Sajat memandangkan beliau tegas mengatakan dirinya sebagai perempuan dengan memakai pakaian yang menjolok mata.

Menerusi entri itu, selain Sajat, Coach Yin juga turut menjadi mangsa kecaman peminat yang mendakwa beliau sebagai ‘geng kunyit’. Ada juga yang mempersoalkan tugas pihak berkuasa yang dianggap melihat saja hubungan ‘sejenis’ mereka. Tetapi apa yang lebih menarik lagi, ada pula yang mengangumi ‘kebahagiaan keluarga kecil’ mereka.

Apapun tidak kisahlah jantina apa sekalipun, masing-masing ada aurat yang perlu dijaga. Tidak salah untuk berkongsi gambar tapi mungkin lebih beringat dan menjaga sensitiviti sebelum memuat naik sesuatu. (rtky/w)


Bekas Suami Rompak Rumah Ezlynn?

Siapa yang tidak bengang kalau balik rumah tengok barang di rumah semua sudah hilang dan lebih teruk lagi, kita sendiri tahu siapa punya angkara! Itulah yang menimpa penyanyi Ezlynn. Melalui perkongsian beberapa gambar di Instagram, habis licin barang-barang di rumahnya.

BACA: Ezlynn Idamkan Siti Nurhaliza & Anuar Zain Menyanyi Di Resepsi RM12 Juta

“Barang hilang lagi, kena rompak aku kerja hari-hari.. penat cari duit kau amik semua duit aku! Now barang-barang semua kau amik, kau rosakan rumah.. kau buat hutang, aku tanggung semua. Aku diam kau naik kepala. Kau memang jahat!”

“Suami tak guna. Kawan tak guna, manager tak guna, menyesal aku kenal kau seumur hidup aku, hutang tak mau bayar asik bercuti je.. kerja tak mau,” luah Ezlynn penuh perasaan di Instagram.

Tambah Ezlynn, dia tidak menghalalkan walau satu sen pun apa yang telah diambil oleh bekas suaminya itu. Boleh tahan juga tekanan yang dihadapi Ezlynn ketika ini. Apa pun, semoga penyanyi ini tabah menghadapi dugaan dan sebaiknya dapatkan pertolongan daripada pihak sepatutnya bagi mengelakkan perkara yang tidak diingin berlaku. (rtky/s)


Tony Fernandes Kahwin Gadis Korea

Ketua Pengarah Eksekutif Kumpulan AirAsia Berhad, Tan Sri Tony Fernandes dilaporkan telah selamat melangsungkan perkahwinan dengan seorang gadis berusia 20-an yang berasal dari Korea Selatan.

Majlis perkahwinan pasangan ini diadakan di Cote d’Azur, Perancis yang turut dihadiri oleh ahli keluarga dan rakan terdekat.

Antara tetamu kehormat yang menghadiri majlis itu ialah Pengerusi AirAsia dan Ketua Eksekutif Tune Group, Datuk Kamarudin Meranun; Pengerusi Kumpulan CIMB, Datuk Seri Nazir Razak dan bekas Menteri Perdagangan Antarabangsa dan Industri, Tan Sri Rafidah Aziz

Pasangan ini dikatakan sudah bercinta selama lebih dua tahun sebelum mengikat tali perkahwinan semalam. Tidak banyak yang diketahui tentang gadis yang dikenali dengan nama Chloe ini.

Tahniah buat Tony Fernandes & Chloe, semoga sampai ke anak cucu. (rtky/m)


Amar Baharin, Amyra Rosli Selamat Timang Anak Sulung

Tahniah buat pasangan romantis kesayangan peminat, Amar Baharin dan juga Amyra Rosli kerana telah selamat menyambut cahaya mata sulung pada hari ini, 15 Oktober 2017. Perkara itu dikongsikan mereka di laman sosial.

BACA: Majlis Hari Jadi & Rumah Terbuka Amar Baharin, Amyra Rosli

Melalui gambar jari bayi yang dikongsikan, peminat tidak henti-henti mengucapkan tahniah di atas kehadiran insan terbaru di dalam keluarga kecil ini selain turut mendoakan agar segala urusan pasangan ini sentiasa dipermudahkan.

Walaupun dalam muatnaik gambar di akaun Instagram tidak menyatakan jantina bayi, Amyra sebelum ini melalui BH Online telah berkongsikan perkara tersebut dengan menyatakan bahawa bayi yang bakal dilahirkan itu adalah lelaki.

Apa pun, semoga kehadiran cahaya mata sulung ini akan membuatkan kehidupan pasangan ini akan semakin meriah dan dilimpahkan rezeki. (rtky/s)


“Joy Revfa Menyusahkan Saya Selepas Nikah”

Harap anda bersabar, kisah mengenai penceraian di antara Joy Revfa dan Hafiz Hamidun masih belum lagi selesai tapi kami tahu, jauh di sudut hati anda sebenarnya ingin mengetahui bagaimana kesudahan kisah tentang hubungan mereka, bukan?

Melalui satu kenyataan yang dikeluarkan oleh Hafiz di portal Media Hiburan, dia mengakui bahawa kehidupannya berubah selain Joy juga mengingkarinya selain turut menjatuhkan reputasinya di laman sosial.

“Joy juga menyusahkan saya selepas bernikah kerana gagal memberi sijil cerai dengan bekas suami yang menyebabkan status penceraian mereka hanya selesai 10 Oktober lalu,” katanya.

Tambah Hafiz, dia enggan melayan segala kenyataan yang dikeluarkan Joy di laman sosial selain tidak teragak-agak untuk mengambil tindakan saman sekiranya Joy masih terus mengeluarkan kenyataan engatif terhadapnya. (rtky/s)


"Sejak Hamil, Siti Nurhaliza Tidak Boleh Berenggang Lama"

Berita kehamilan yang diumumkan Siti Nurhaliza semalam rata-rata menggembirakan seluruh rakyat Malaysia, apatah lagi suami tercinta, Datuk Seri Khalid Muhd Jiwa. Sudah mempunyai empat orang anak lelaki, penantian untuk menimang cahaya mata lagi termakbul dan kali ini Datuk K mengidamkan bayi perempuan pula.

“Alhamdulillah, ini anugerah yang tidak ternilai. 11 tahun kami menanti, Allah berikan rezeki ini. Berkat kesabaran, Allah makbulkan doa. Diakui, sebelum ini kami sudah berusaha pelbagai cara termasuk mengurut dan rawatan tradisional. Namun, tidak berjaya. Mungkin kali ini Allah berikan rezeki itu.

“Penantian kami memang lama. Cuma, paling penting cahaya mata buat Siti kerana dia belum melalui pengalaman itu. Memandangkan saya sudah ada empat anak lelaki, jadi saya mengimpikan anak perempuan pula”

Dalam masa yang sama, Datuk K sempat berkongsi kerenah Siti sepanjang hamil. Katanya, setakat Siti tidak mempunyai sebarang alahan yang teruk tetapi beliau tidak boleh berenggang lama dengannya. Kalau lewat sikit pulang dari kerja, pasti terus telefon bertanya, comel pula mereka ini.

“Sepanjang kehamilan ini, Siti tidak banyak kerenah. Cuma, dia tidak boleh berpisah lama dengan saya. Kalau 4 petang belum pulang rumah, dia akan mesej dan bertanya. Ketika menunaikan haji dan ke London tempoh hari, dia gelisah,” katanya kepada Harian Metro.

Menerusi sidang media semalam, Siti turut membuat pengakuan, beliau ada menjalani rawatan kesuburan beberapa kali di sebuah pusat rawatan dan akhirnya dikurniakan hamil empat bulan. Buat Siti, semoga kehamilan ini diberikan kesihatan yang baik buat ibu dan juga anak yang dikandung. (rtky/w)


Hubungan Emma Maembong, Kamal Adli Bermasalah?

Berita keretakan hubungan diantara Kamal Adli dan Emma Maembong bukanlah kali pertama didengar. Terbaru, timbul pula kontroversi cinta lokasi diantara Kamal dan Zahirah Macwilson hingga peminat membuat spekulasi.

Lebih menguatkan lagi spekulasi ini apabila Emma pernah membalas komen mengenai status terbaru hubungannya dan dengan nada spontan beliau menyuruh bertanyakan hal itu kepada Kamal dan Zahirah.

“Hubungan kami baik dan berjalan seperti biasa. Saya tak mahu komen perkara ini. Lagipun, tiada apa saya kongsikan ketika ini. Saya dengan Emma baik-baik saja. Saya harap peminat terus mendoakan hubungan kami supaya berkekalan hingga ke jenjang pelamin,” jelasnya kepada Harian Metro.

Malah kebelakangan ini juga, Emma dilihat ada berkongsi satu kenyataan yang menyatakan sekali hatinya dilukai selamanya beliau akan ingat walaupun di wajah sentiasa terukir senyuman. Agak mendalam kenyataan Emma itu. Diakui bukan senang mempertahankan hubungan selama tiga tahun seperti mereka.

Manakala di media sosial juga sudah bertebaran kontroversi hubungan mereka yang boleh dikatakan di hujung tanduk. Ruangan komen pasangan ini juga penuh dibanjiri komen peminat yang menasihati mereka. Apapun semoga apa sahaja permasalahan mereka dapat diselesaikan dengan segera. (rtky/w)


11 Tahun Usaha, Siti Nurhaliza Kini Hamil 4 Bulan

Mengambil keputusan untuk berehat daripada sebarang aktiviti seni, Siti Nurhaliza hari ini melalui sidang media yang turut disiarkan secara live di Facebook akhirnya berkongsikan khabar gembira bersama peminat.

Dalam sidang media tersebut, Siti menjelaskan bahawa dia kini sudah pun hamil empat bulan dan menyatakan rasa syukur di atas kurniaan yang dilimpahkan kepadanya itu. Tambah penyanyi ini lagi, dia dan juga suami sememangnya sentiasa berusaha mendapatkan cahaya mata sepanjang perkahwinan mereka.

“Saya melalui fasa dan tempoh tertentu, saya dah suami mencapai kata sepakat untuk mengumumkan kepada anda semua bahawa Alhamdulillah saya hamil empat bulan. Alhamdulillah, tiada kata yang dapat menggambarkan rasa syukur dan gembiranya kerana Allah memberikan kurniaan yang terlalu agung ini”

“Selepas 11 tahun kami bersabar, inilah juga sebab menjadi utama mengapa saya memilih untuk berehat kerana kandungan dan bayi ini menjadi keutamaan saya,” jelas Siti Nurhaliza.

Selain menjalani rawatan, Siti juga menyatakan bahawa dia dan suami sebenarnya telah beberapa kali berusaha untuk mendapatkan cahaya mata. Apa yang penting buat Siti ketika ini adalah menjaga keselamatan diri dan juga kandungan dan semoga segalanya dipermudahkan. (rtky/s)


Pemenang Cabaran Kuiz Blade Runner 2049 Bawa Pulang Wang Tunai RM1000!

Masih ingat dengan shout out kami sebelum ini berkenaan dengan cabaran kuiz Blade Runner 2049 di mana peserta yang bertuah akan diberi wang tunai RM1000?

Setelah beberapa hari mencari di Facebook akhirnya, misi kami untuk mencari 4 orang peserta yang berani menyahut cabaran ini, berjaya!

Peserta dibahagikan kepada dua kumpulan dan perlu menjawab beberapa soalan yang diberikan oleh pengacara.

Setiap pasukan yang berjaya menjawab soalan dengan betul akan diberi 10 markah dan kumpulan yang dapat mengumpul markah paling banyak akan dikira sebagai pemenang dan berjaya membawa pulang RM2000.

Jadi adakah mereka semua akan beri persaingan yang sengit dan siapakah peserta paling bertuah berjaya membawa pulang RM1000 itu? Kenalah tonton video di bawah.

Adat pertandingan, ada menang dan ada yang kalah. Apapun kami ingin ucapkan terima kasih pada semua peserta yang tidak putus asa untuk menyertai pertandingan ini dan tahniah buat pemenang! You guys awesome!


"Akal Pendek Je Tidak Faham Maksud Nafkah Batin tu"

Pengakuan Joy Revfa semalam mengenai nafkah batin yang gagal diberikan Hafiz Hamidun sedikit sebanyak buatkan ramai orang terkejut. Tidak dinafikan bila sebut sahaja pasal nafkah batin, pasti akan memikirkan hubungan ‘bersama’ diantara suami isteri. Menyedari dirinya dihentam teruk kerana membuka aib suami, Joy memberi penjelasan.

“Nafkah batin? Apa maksud sebenarnya? Since ramai sangat yang kecoh tentang NAFKAH BATIN. Ni nak perjelaskan yang cetek sangat ilmu tu. Jangan pikir nafkah batin kononnya nak buat anak je. Dia gagal memberi nafkah batin yg saya maksudkan di sidang media tadi tu membawa banyak maksud (tak perlu saya perjelaskan disini)”

“Jangan fikir nafkah batin tu happy atas katil je. Kalau tak tahu sangat maksud tu google atau tanya ustaz dan ustazah dulu apa sebenarnya nafkah batin yang saya maksudkan. Yang tetap menghukum saya konon membuka aib dia, silakan. Hanya yang follow kes saya dari awal saja tahu siapa yang buka aib siapa terlebih dahulu.

“Akal pendek je salah anggap maksud sebenar nafkah batin tu. Bila kita diam orang menghina dan mencaci. Bila kita bersuara dan perjelaskan perkara sebenar orang menghukum pulak. Terpulanglah. Bagi saya hanya Allah swt sebaik-baik penolong & pelindung,” tulisnya di Facebook.

Menerusi Instagram pula, Joy sempat memuat naik posting maksud nafkah batin di sisi agama Islam bagi menerangkan kepada orang ramai mengenai apa yang ingin disampaikan semalam. Pun begitu, di ruangan komen usahawan itu, masih ramai lagi menghentam beliau dan berpendapat isu tersebut tidak perlu dibicarakan kepada umum. (rtky/w)


Che Ta Kerugian RM50,000 Ditipu Datuk

Boleh tahan lincah juga kegiatan individu bergelar Datuk yang dikatakan bukan saja telah menjerat Che Ta ke dalam perangkapnya, malah Aeril Zafrel dan Wawa Zainal turut menjadi mangsa. Tambah Che Ta, dia telah diperdaya sejak tahun lalu berkaitan produk minyak wangi keluaran syarikatnya.

“Saya ingat, saya boleh mempercayai dirinya. Tetapi rupa-rupanya dia berniat jahat apabila menipu saya hingga mengalami kerugian sebanyak RM50,000. Bayangkan, banyak duit yang diperolehnya dengan hasil penipuan”

“Malah, dia boleh tukar kereta mewah, tambah isteri dan macam-macam lagi dengan hidup menipu orang. Saya akhirnya memutuskan untuk menghalalkan saja. Insya-Allah, saya reda. Biarlah hidupnya tidak senang kerana menyusahkan orang dan semoga dia juga akan berubah,” jelas Rozita kepada BH Online.

Sementara itu tambah Che Ta, walaupun tiada perjanjian hitam putih namun bukti pembayaran tetap ada. Namun pelakon wanita ini mengambil keputusan untuk tidak menghebahkan perkara tersebut kerana ia bermula daripada kesilapannya sendiri yang tidak membuat perjanjian rasmi.

“Saya malas hendak menghebahkan perkara ini, apatah lagi membuat laporan polis kerana silap saya juga apabila tidak mempunyai dokumen yang sepatutnya. Merayu dan meminta pun tak diendahkannya. Tak apalah, doa orang yang teraniaya selalunya dimakbulkan,” kongsinya lagi. (rtky/s)


Joy Revfa Bersyukur Diceraikan Hafiz Hamidun

Menerusi sidang media yang diadakan semalam, Joy Revfa bersyukur tindakan suaminya, Hafiz Hamidun menfailkan cerai terhadapnya. Selain menganggap Hafiz seorang lelaki yang tidak bertanggungjawab, Joy merasakan Hafiz juga tidak layak menjadi suami dan bapa kepada anaknya kerana gagal memberikan nafkah batin kepadanya.

“Apa guna kalau bergelar suami-isteri sedangkan tiada lagi perasaan sayang itu. Cukuplah! Ini pengajaran untuk saya. Secara peribadi dia bukan seorang suami yang bertanggungjawab. Dia sepatutnya berada di sisi saya, bukannya melarikan diri apabila timbul isu begini”

“Saya tak mahu ulas mengenai soal hubungan kami sebagai suami dan isteri kerana ia hanya akan memalukan dia. Syukur, dia dah failkan penceraian terhadap saya. Sejujurnya, selalu mesej minta dia berdamai, tapi dia tak layan. Itu yang saya kesal,” jelasnya kepada m Star Online.

Dalam sidang media yang turut dihadiri penguam, kakak dan ibunya itu, Joy ada menjelaskan bahawa pada awalnya beliau menolak lamaran Hafiz untuk mengahwininya kerana masih tiada surat penceraian yang sah namun menerima lamaran kedua atas dorongan ibunya.

Pada ketika Joy sedang mengadakan sidang media semalam, Hafiz terlebih dulu memfailkan permohonan untuk bercerai dengan Joy yang dibuat di Mahkamah Rendah Syariah Petaling Jaya dengan menyenaraikan enam sebab kenapa dia berbuat demikian. Antara sebabnya, Joy gagal dan sering mengingkari kata-katanya dan mengaibkan dirinya. (rtky/w)


"Saya Bukan Bimbo, Saya Fahamlah Maksud Cashless Tu"

Teruk dihentam semalam akibat tidak faham maksud Cashless atau transaksi jual beli tanpa tunai, Fathia Latiff tampil mempertahankan dirinya. Menurutnya, beliau merupakan pelajar jurusan undang-undang dahulu dan tidak bodoh untuk tidak tahu maksud kenyataan YB Khairy Jamaluddin.

“Saya tak bodoh. Saya sedar dan faham maksud berita itu cuma saya sengaja Tweet dalam bentuk sarkastik. Saya menerima paparan skrin berita berkenaan daripada seorang kenalan. Melihat artikel itu saya terus terdetik dan tweet apabila melihat keadaan ekonomi negara yang kurang memuaskan sekarang”

“Sebagai rakyat kita ada hak untuk bersuara. Saya memuat naik status terbabit dalam bentuk sarkastik dan tidak menyangka ia menjadi tular. Cashless membawa pelbagai maksud. Saya bukan lakukan kajian, ia hanya sekadar pandangan semata-mata. Kalau masyarakat ambil serius, susahlah”

“Saya faham kenyataan YB Khairy Jamaludin berkenaan Cashless society itu. Ia bermaksud masyarakat tanpa tunai. Jadi tujuan saya memuat naik tweet itu untuk membangkitkan orang untuk lebih membuka mata supaya lebih berfikiran positif. Saya kenal diri saya dan saya pernah ambil jurusan undang-undang sebelum ini,” katanya kepada Harian Metro.

Bagaimanapun, Fathia tidak patah semangat apabila dihentam bertubi-tubi hingga ada menggelarkan dirinya ‘bimbo’. Dan rasanya kontroversi video berahinya di aplikasi Bigo baru-baru ini juga masih panas diperkatakan.

Dalam kehangatan ‘ulasan bijak’ beliau semalam, Fathia sempat menyalahkan pihak media supaya lebih jelas menulis tajuk berita. Tetapi kenyataanya itu nampaknya mengundang lebih kecaman dari peminat yang merasakan hanya beliau sahaja tidak faham maksud Cashless itu. Mungkin betul kadang kala lebih baik diam dari berkata-kata. (rtky/w)


“Hafiz Hamidun Tak Mampu Bagi Nafkah Batin”

Dalam satu sidang media yang berlangsung petang ini, Joy Revfa atau nama sebenarnya Siti Arifah Mohd Amin datang bersama kakak dan ibunya untuk menjawab persoalan orang ramai tentang status perkahwinan beliau dengan Hafiz Hamidun.

Joy Revfa yang berlinang air mata ketika sidang media berlangsung berkata perkahwinan beliau dengan Hafiz Hamidun lebih didorong oleh ibunya yang menganggap lelaki sebagai beragama, baik dan boleh jadi suami yang baik.

“Kalau ikutkan saya, Hafiz Hamidun bukan taste saya,” ujar Joy Revfa.

Dalam sidang media yang sama, Joy Revfa juga Hafiz Hamidun sebenarnya tidak layak untuk bergelar suami beliau mahu pun bapa kepada anaknya kerana tidak mampu memberikan nafkah batin seperti lelaki lain.

Pada perkembangan lain, Hafiz Hamidun terlebih awal memfailkan permohonan cerainya terhadap Joy Revfa di Mahkamah Rendah Syariah Petaling Jaya melalui peguamnya Zulkifli Yong Azmi.


"Banyak Complaint, Nanti Saya Lantik Dia Jadi Ahli Jawatankuasa"

Presiden, Persatuan Seniman Malaysia (Seniman), Zed Zaidi memerli luahan Tiz Zaqyah semalam sebagai satu tindakan sia-sia jika ianya hanya dilontarkan di media sosial. Menurutnya, sepanjang pihak mereka mengadakan mesyuarat, tidak pernah nampak kelibat selebriti itu hadir andai beliau mempunyai seribu satu masalah.

“Cakap senang, kita buat mesyuarat panggil semua pengiat seni tidak pernah nampak batang hidung pun. Kalau dia rasa berhadapan dengan masalah sila utarakan dalam mesyuarat nanti. Kalau banyak sangat complaint saya nak lantik dia jadi Ahli Jawatankuasa tahun depan. Jangan samakan kita dengan industri luar,” katanya kepada m Star Online.

Kenyataan Zed itu bagi mengulas luahan Tiz semalam di Instastory yang mengkritik dan mempersoalkan fungsi seniman yang tidak memberikan manfaat dan menjaga kebajikan selebriti tempatan. Selain itu, Tiz turut mendakwa perlu berdepan dengan pemikiran skeptikal orang ramai yang sering beranggapan golongan artis tidak berpelajaran tinggi.

Tambah Zed lagi, Tiz hanya pandai mencari kesalahan orang lain sahaja tanpa mengambil tahu kegunaan kad ahli Seniman yang turut dipersoalkannya. Malah katanya, antara usaha untuk mengelak persepsi orang terhadap artis yang dianggap bodoh ialah sediakan peluang untuk artis sambung belajar peringkat ijazah sarjana muda di Universiti Utara Malaysia.

Kami pasti bukan itu maksud sebenar Tiz apabila menyuarakan luahan mengenai tanggapan orang mengatakan selebriti ‘bimbo’. Rasanya apa yang lebih tepat disini adalah kelakuan selebriti itu sendiri dalam menjaga maruah industri tempatan. Apapun mungkin Tiz boleh menyertai mesyuarat akan datang bersama Zed. (rtky/w)


“Memang Kena Tunjuk Bodoh Ke Baru Popular?”

Belum habis lagi rasanya orang ramai bercakap tentang video Bigo LIVE yang melibatkan pelakon ini, Fathia Latiff nampaknya sekali lagi menjadi perhatian ramai selepas mengeluarkan satu kenyataan di Twitter.

Dalam kemaskini terbaru beliau Fathia Latiff seakan menyelar sasaran baru Menteri Belia & Sukan, Khairy Jamaluddin yang mahu rakyat Malaysia melakukan transaksi jual beli tanpa tunai (cashless) menjelang tahun 2050.

Namun, Fathia Latiff mengambil makna cashless sebagai tiada duit dan bertanya adakah menteri tersebut mahu rakyat Malaysia kembali ke zaman dahulu dengan menggunakan sistem barter.

Kenyataan beliau itu menerima reaksi menarik dari pengguna Twitter yang rata rata menyifatkan Fathia Latiff sebagai bodoh dengan mengeluarkan ayat sebegitu — ada juga yang mengungkit isu video Bigo LIVE.

Fathia Latiff bagaimana pun mengeluarkan lagi satu kenyataan yang mengatakan maksud cashless itu luas dan media sepatutnya lebih jelas dalam memberikan gambaran sebenar dalam tajuk berita. Hmm.

Adakah Fathia Latiff memang tidak tahu apa maksud sebenar cashless atau beliau memang berlagak bimbo untuk meraih populariti sekali lagi? (rtky/m)


"Bila Datangnya Darah Kotor Untuk Bulan Ini, OMG!!"

Saban hari pasti ada sahaja cerita pelik yang ditimbulkan usawahan terkenal, Nur Sajat. Paling terbaru, beliau memuat naik gambar ‘darah kotor’ atau bahasa lebih senang faham, darah haid yang dipercayai miliknya di atas tisu. Tidak pasti apa niatnya, Sajat terus dihentam gara-gara tindakannya itu.

Bagaimanapun mungkin tidak tahan dikecam peminat, tidak lama selepas itu Sajat telah memadam gambar tersebut. Ramai yang berpendapat Sajat bertndak sedemikian bagi membuktikan jantina dirinya perempuan seperti nama akaun Instagramnya, Nur Sajat Perempuan. Tetapi nampaknya usahanya gagal sehingga ada yang menggangap darah itu adalah darah bekam.

Kalau dilihat kembali pada gambar yang dimuat naik, tidak mungkin seorang wanita menyapu darah haid menggunakan tisu siap bersarung tangan. Malah ada juga yang mendakwa terang-terangan gambar yang dimuat naik Sajat memperlihatkan bekas bekam di sebelah dan bukannya darah haid.

Sekali lagi, kami tidak pasti apa niat dan tujuan Sajat memuat naik gambar tersebut. Mungkin kepsyen Sajat pada gambar membawa maksud tersirat iaitu darah bekam selepas beliau membuat proses perubatan itu. Apapun jika benar ingin membuktikan beliau adalah perempuan tulen, rasanya ini bukanlah cara yang sesuai, nama pun ‘darah kotor’ kan. (rtky/w)


Hafiz Hamidun Nafi Pernah ‘Bersama’ Dengan Isteri

Tidak tahulah sejauh mana kisah pasangan ini saling berbalas kenyataan di laman sosial, Hafiz Hamidun baru-baru ini menafikan dakwaan bahawa dia pernah melakukan hubungan intim bersama isterinya. Hafiz menjawab perkara tersebut di Twitter.

BACA: Joy Revfa Bersumpah Pernah Buat Seks Semasa Tempoh Kahwin Dengan Hafiz Hamidun

“No, saya nafikan. Tak pernah bersama pun. Sah bercerai hari ni, kenapa dia nak cakap kahwin dia dengan say sah?,” soalnya kembali di laman Twitter berikutan laporan yang dikeluarkan oleh Beautifulnara. Perkara tersebut juga dilihat sebagai tidak patut oleh warga laman sosial kerana kenapa tidak mempersoalkan perkara tersebut kepada Joy dan bukannya di laman sosial itu.

Semoga apa yang dilalui pasangan ini dapat diselesaikan dengan segera kerana perkara sebegini tidak elok dipanjangkan malah turut membuka kisah dalam kain bagai membuka pekung sendiri.

Selain itu, adalah lebih baik dan matang sekiranya perkara sebegini hanya dibincangkan secara berdepan dan bukannya berbalas kenyataan di laman sosial media. (rtky/s)


Izara Aishah, Adib Khalid Umum Nikah November Depan

Tahniah diucapkan kepada Izara Aishah dan Adib Khalid yang akhirnya akan menamatkan zaman bujang mereka pada 17 November depan. Menurut Adib, majlis akad nikah itu nanti akan dilangsungkan dalam satu majlis tertutup khusus untuk ahli keluarga dan rakan terdekat sahaja.

“Pada masa ini, segala persiapan sedang giat kami lakukan dan Alhamdulillah semuanya berjalan lancar. Doakan majlis kami berjalan sempurna seperti mana yang kami rancangkan,” katanya kepada Utusan Online.

Manakala bagi majlis persandingan di sebelah pihak pengantin lelaki pula akan diadakan dua hari selepas majlis akad nikah tersebut. Beberapa gambar mereka ketika ‘food testing’ di sebuah hotel termuka di ibu negara juga turut kelihatan di laman sosial baru-baru ini.

Terdahulu pasangan itu telah selamat mengikat tali pertunangan pada Julai lalu, dimana Izara kelihatan manis sekali di dalam persalinan berwarna kuning. Tahniah sekali diucapkan kepada pasangan merpati dua sejoli ini, semoga segala perancangan dipermudahkan. (rtky/w)


DSV Kecewa Tidak Dibenarkan Bercakap Walau Jadi Penaja Utama

Kebiasaannya pihak yang menaja pastinya rancak mempromosikan produk mereka di sesebuah rancangan, tetapi berlainan pula dengan situasi Datuk Seri Vida semalam. Walaupun hadir sebagai penaja utama di sidang media program Gegar Vaganza musim keempat terbitan Astro, Vida mendakwa beliau tidak diberikan peluang untuk bercakap.

“Tak panggil saya cakap sepatah pun. Saya tak puas hati, pengajur lain yang saya taja pun bagi bercakap mengenai produk sendiri. Satu nama pun tak sebut. Saya taulah sidang media. Ini bukan publisiti murahan tetapi betul. Saya dah tunggu, belum apa-apa dah buat hal. Takut saya naik buang masa peserta ke,” katanya di Instagram.

Menerusi Instagram, Vida memuat naik sebuah video seolah luahan rasa tidak puas hatinya terhadap syarikat penyiaran terbabit yang tidak memberikan masa untuk beliau bercakap bagi mempromosikan produknya ketika sidang media program tersebut semalam. Dalam video itu juga, Vida seolah hampir menangis kerana terlalu kecewa dengan tindakan itu.

Malah Vida juga menegaskan bahawa video luahannya itu bukanlah sekadar gimik untuk program berkenaan tetapi perasaan sebenarnya yang terlalu terkilan selepas berhabis jutaan ringgit menaja program tersebut tetapi tiada produk dapat dipromosikan. Berikutan video itu, ruangan komen usahawan itu dipenuhi dengan sokongan peminat yang turut bengang.

Kesian sungguh dengan Datuk Vida, sudahlah dah habis jutaan ringgit, bercakap pun tidak diberikan. Sebagai penaja dan ahli perniagaan, pastinya Datuk Vida kecewa kerana hasil pelaburan yang dilakukan tidak mendatangkan untung buatnya. Diharap Vida bersabar dengan dugaan ini. (rtky/w)

Sabar.. Sabar… Pujuk diri sendiri… Mana Pamoga.. Mana saya punya MARUAH.. Penaja.. Nan Hado..diberi peluang cakap.. Inilah Nasib.. Jika menaja..

A post shared by Dato' Seri Dr. Hajah Vida (@datoserivida) on Oct 10, 2017 at 3:09am PDT


Joy Revfa Bersumpah Pernah Buat Seks Semasa Tempoh Kahwin Dengan Hafiz Hamidun

Kalau dikira isu ini agak sensitif untuk diperkatakan namun Joy Revfa menerusi laman sosial terbuka mengatakan beliau telah melakukan hubungan seks dengan suaminya, Hafiz Hamidun selepas suaminya itu menafikannya. Selain itu Joy turut memberitahu statusnya sebagai isteri Hafiz sah selepas mahkamah memutuskan penceraian dengan suami terdahulu.

“Since dia menceritakan “isu dalam kain” kepada media yang dia tidak pernah ‘menyentuh atau instimta’ bersama saya, dengan nama Allah saya berani menyatakan itu adalah bohong kerana kami telah melakukan itu namun ada sesuatu yang saya tak dapat ceritakan demi menjaga aib dia”

“Saya rasa seperti kuasa ajaib Allah membantu saya dalam isu pernikahan saya. Tadi, bertarikh 10.10.17, Hakim Mahkamah Syariah Shah Alam telah mengesahkan bahawa cerai saya bersama bekas suami telah jatuh dua tahun yang lalu. Ini bermakna saya dan bekas suami sudah sah cerai dua tahun yang lalu. Nikah saya dgn “suami” sekarang adalah sah”

“Jika orang bertanya, adakah saya mahu teruskan pernikahan saya bersama HH (Hafiz Hamidun) 1,000 kali saya akan katakan tidak kerana bagi saya dia tidak layak jadi seorang suami saya dan keturunan saya nanti,” jelasnya kepada m Star Online mengenai hasratnya yang nekad untuk bercerai.

Bagaimanapun Hafiz menerusi laman Twitter terus menidakkan perkara berkenaan dan menegaskan mereka tidak pernah melakukan hubungan intim ketika berkahwin. Selaian itu, Hafiz turut mempersoalkan tindakan Joy mengatakan perkahwinan mereka sah sedangkan kes masih berjalan.

Sebolehnya isu sebegini tidak perlulah dibincangkan secara terbuka biarpun bergelar selebriti. Biarpun sudah tidak ada rasa cinta di dalam hati tetapi rasanya masing-masing perlu menjaga aib dan maruah sebagai suami isteri. Apapun semoga kes Hafiz dan Joy akan berakhir secepat yang mungkin. (rtky/w)


14 Telefon Pintar vivo V7+ Khas Buat Pemegang Kad Ahli VIP Watsons!

Berita baik buat semua pelangan VIP Watsons! Mulai 9 – 22 Oktober 2017 anda berpeluang memenangi sebuah telefon pintar vivo V7+ bernilai RM1499 dalam ‘Watsons Brand and vivo Switch.Save.Win. Match The Receipt’.

Jangan terkejut, bukan satu tetapi 14 telefon pintar baru yang akan diberikan secara percuma setiap hari kepada pelanggan VIP Watsons yang bertuah sepanjang peraduan ini berlangsung.

Ini merupakan salah satu cara Watsons memberi ganjaran dan penghargaan buat pelanggan setianya yang sentiasa menggunakan  dan mempercayai jenama Watsons.Ini merupakan salah satu cara Watsons memberi ganjaran dan penghargaan buat pelanggan setianya yang sentiasa menggunakan  dan mempercayai jenama Watsons.

Buat pengetahuan anda, ‘Watsons Brand and vivo Switch.Save.Win. Match The Receipt’ merupakan sebahagian daripada kempen Switch and Save With Watsons Brand yang telah dilancarkan pada 2016, di mana menggalakkan pelanggan Watsons untuk bertukar kepada jenama Watsons yang lebih berkualiti dan menjimatkan.

Untuk maklumat lanjut dan sekirannya ada sebarang pertanyaan tentang peraduan ini, boleh layari laman web atau terus sahaja ke Facebook  Watsons Malaysia.


Di Sekitar Bulan Madu Romantis Ummi Nazeera & Suami

Selamat mendirikan rumahtangga pada 27 Julai lalu, kini Ummi Nazeera dan juga suami Mohd. Izzar Anwari sedang giat berbulan madu di bumi Switzerland dan kini berada di Istanbul. Malah perkongsian gambar pasangan ini di laman Instagram ternyata membuatkan peminat gembira.

Sebelum ini pasangan ini telah dinikahkan dalam majlis yang dihadiri rakan dan keluarga terdekat saja malah mereka juga turut menolak tajaan daripada mana-mana pihak.

Tidak diketahui ke mana lagi destinasi seterusnya pasangann ini untuk berbulan madu. Apa yang pasti, terasa ingin pergi juga ke destinasi yang sempat mereka kongsikan bersama di laman sosial tersebut.

Jika anda tidak ada akaun Instagram, marilah layan gambar-gambar sepanjang mereka berbulan madu nun jauh di bumi Switzerland dan juga Istanbul. Pastinya peminat menantikan kehadiran cahaya mata pula’kan selepas ini? (rtky/s)


3 Faedah Sebenar Kongsi Maklumat Di Laman Sosial

Hidup di zaman kepesatan telefon pintar dan dilengkapkan pula dengan teknologi Internet pantas membuatkan semua perkara menjadi semakin mudah. Selain itu dalam masa yang sama, sebarang maklumat juga mudah untuk dikongsikan bersama orang ramai.

Okay, tidak payah tengok jauh-jauh. Cukup dengan melihat sendiri apa yang terjadi di Malaysia. Tidak dinafikan kadang-kala terdapat perkongsian yang kurang baik namun jika dilihat lebih mendalam, rakyat Malaysia sebenarnya sangat prihatin.

Kami kongsikan beberapa faedah sebenar yang telah pun terbukti membantu kehidupan rakyat Malaysia yang lain. Nampak kecil bukan tapi sebenarnya anda telah mengubah kehidupan insan lain ke arah yang lebih baik.

Banyak kejadian dan juga kes kecurian kereta yang dilaporkan hilang. Namun dengan bantuan dan juga perkongsian pantas warga laman sosial, ada juga kes kecurian yang berjaya diselesaikan dan ditemui semula.

Apa yang bagusnya tentang rakyat Malaysia adalah mereka sangat prihatin dalam memberikan pertolongan. Malah jika tidak mampu memberikan sumbangan kepada mereka yang memerlukan, pastinya perkara tersebut akan dikongsikan di laman sosial. Sedar atau tidak, kadangkala bantuan anda mampu menyelamatkan nyawa.

Salah satu perkara yang menarik perhatian warga laman sosial adalah dengan berkongsikan kisah hidup. Pastinya setiap perjalanan hidup adalah berbeza namun pengajaran daripada perkara yang dilalui itu adalah sangat bermakna. Malah bermula daripada kisah inspirasi, ramai yang turut berkongsi ilmu di laman sosial.

Peka dengan perkara tersebut juga, YES tampil memudahkan anda untuk berkongsi lebih banyak perkara hanya dengan satu SIM sahaja.

Malah anda juga turut berpeluang untuk menang sebuah telefon pintar baru dengan mudah melalui peraduan Reload & Menang!

Antara telefon pintar yang berpeluang anda menangi adalah Samsung Galaxy S8, Huawei P10 atau Yes 4G LTE Altitude! Mari kami kongsikan cara bagaimana anda boleh dapatkannya.

1) Reload Yes 4G LTE Prepaid anda dengan minimum RM10.
2) Tonton apa yang Neelofa ceritakan dalam video di atas.
3) Jawab soalan dan hantarkan butiran anda dalam borang ini — YesReloadandMenang
4) Tiga penyertaan tertinggi dengan jawapan yang betul akan berpeluang menjadi pemenang: 1 reload (min RM10) = 1 penyertaan

Tertakluk pada terma & syarat yang boleh anda baca di sini.

Eh, tunggu. Bukan itu sahaja! Apa yang paling gila sekarang ialah tawaran Beli 1 Percuma 1 oleh YES. Memang macam-macam ada.

Senang cerita, jika anda reload RM30, anda akan dapat percuma lagi RM30. Dan dalam masa yang sama, anda boleh beli 20GB data dengan reload RM60 tu. Jadi tunggu apa lagi! Reload sekarang dan gunalah data tu sepuas hati anda. Maklumat selanjutnya di laman web rasmi Yes 4G.


Perkara Yang Anda Akan Buat Jika Hari Jadi Ini Ialah Hari Terakhir Anda Hidup

Apa yang akan anda lakukan sekirannya anda tahu hari jadi yang akan datang ini merupakan hari jadi yang terakhir untuk disambut?

Jeng jeng jeng… Menakutkan bukan? Tapi chill, mungkin ada beberapa perkara yang boleh anda lakukan sebelum ia terus menghantui diri.

Ini dia 3 perkara yang boleh anda lakukan sebelum Happy Death Day anda tiba!

Setiap orang ada tahap keberaniannya sendiri, cuba beranikan diri melakukan aktiviti ekstrem yang mencabar tahap keberanian anda seperti melakukan bungee jumping dan sebaginya.

Kenapa tidak? Bak kata orang selain dapat cuci mata dengan keindahan, bercuti juga boleh memberi pelbagai faedah pada diri seperti melahirkan kehidupan yang lebih positif dan mampu mengurangkan stress.

Relak, jangan panik! Perkara ini hanya dilalui oleh Tree Gelbman apabila dia terpaksa mencari dan meneka siapakah pembunuhnya yang sebenar sebelum tiba hari jadinya.

Nampaknya tidak semua orang beruntung ketika menyambut hari jadi. Bayangkan jika anda terpaksa lalui hari yang sama setiap hari untuk membongkar satu misteri pembunuhan, tidakkah ia mencemaskan dan menakutkan?

Keliru? Cuba tonton trailer filem ini terlebih dahulu. Pasti buatkan anda tertanya-tanya siapakah dalang sebenarnya di sebalik topeng yang menakutkan itu.

Teruja bukan? Filem Happy Death Day ini bakal di tayangkan di pawagam bermula 17 Oktober 2017. Nah ini dia beberapa gambar sudutan dari filem ini.


Ucapan Hari Jadi Hairul Azreen Kepada Isteri Buat Peminat Terharu

Mengenali pasangan Hairul Azreen dan Hanis Zalikha, mereka begitu terbuka berkongsi tentang susah payah kehidupan mereka sebelum bergelar selebriti. Disebabkan itu peminat kagum dengan pasangan ini, dan semalam pasangan ini sekali lagi menarik perhatian ramai apabila Hairul memberikan ucapan cukup romantis buat isterinya sempena hari jadi.

“Hari ni tarikh yang saya tak akan lupa, sebab ia sama dengan hantaran nikah kami , 9/10/90 sempena dengan kelahiran isteri tercinta! Terima kasih kerana sentiasa ada dengan saya dari saya pakai iswara, terima kasih sebab jaga makanan diet saya, terima kasih jadi ibu yang baik untuk Yusuf”

“Nak tulis panjang-panjang malu. Selamat hari lahir my love, Hanis Zalikha. Cantik tak i edit gambar ni?,” tulisnya menerusi akaun Instagram sempena ulangtahun kelahiran isteri tercinta.

Dalam ucapan itu, Hairul berterima kasih kepada isterinya yang sentiasa menyokong beliau dari zaman hanya memakai kenderaan Iswara sehingga kini sudah mampu untuk memakai kenderaan mewah. Rata-rata peminat juga turut sama gembira melihat kebahagiaan pasangan ini, selain menjadikan kisah mereka sebagai inspirasi untuk sama-sama berjaya.

Bagi peminat pasangan ini, pastinya mereka tahu Hairul dan Hanis sentiasa menjadi pasagan selebrti pilihan kerana sejarah percintaan mereka yang baik untuk dijadikan idol. Beruntung Hanis mempunyai suami yang sangat romantis dan penyayang. Semoga keluarga ini terus bahagia. (rtky/w)


Maya Karin Bosan Berhias Cantik Dalam Dunia Glamor

Nama Maya Karin bukanlah asing dalam industri hiburan tempatan tetapi diakui memang jarang melihat kelibat beliau di acara-acara hiburan namun dari segi karya, memang tidak pernah sepi penglibatannya. Rupa-rupanya Maya akui dirinya sudah bosan dengan dunia glamor yang sentiasa harus berhias cantik yang bertentangan dengan dirinya.

“Sekarang jarang pihak panggil saya ke majlis-majlis pelancaran produk. Mungkin sebab saya sendiri jarang untuk memenuhi undangan-undangan sebegitu. Saya sebenarnya sudah bosan dengan dunia glamor. Kita kena tampil cantik, anggun dengan bulu mata dan sebagainya”

“Itu bukan saya. Ada orang yang suka untuk tampil berhias sebegitu tetapi diri saya pilih sebaliknya. Saya juga kurang aktif di laman-laman sosial. Ada orang bangun pagi, terus ambil gambar tapi saya tidak. Ramai peminat pelik, saya pelakon tetapi di media sosial tidak popular,” katanya kepada Utusan Online.

Mengakui dirinya bukanlah selebriti popular di media sosial, Maya percaya beliau masih mempunyai peminat yang berkualiti dan bukan hanya sejenis histeria apabila melihatnya tetapi yang setia dan sentiasa menyokong perjalanan kariernya. Disebabkan itu Maya tidak kisah untuk meraih populariti berdasarkan media sosial tetapi kualiti karyanya.

Apapun harap-harap kenyataan Maya bukanlah kerana merajuk dengan industri tempatan kerana rugi kalau kita kehilangan pelakon berbakat seperti beliau. Untuk pengetahuan, Maya kini sedang giat dalam pementasan teater Tun Fatimah, bergandingan dengan Remy Ishak yang bakal beraksi di pentas Panggung Bangsawan Melaka pada 20 Oktober hingga 21 Oktober ini. (rtky/w)


Jalaluddin Hassan Akui Sedang Mengenali Seorang Janda

Setelah setahun genap pemergian isteri tercinta, Datuk Jalaluddin Hassan membuka kembali pintu hatinya untuk mengisi kekosongan apabila kini sedang mengenali hati budi seorang wanita beranak empat yang dikenalinya menerusi laman sosial Ramadhan lalu. Menurutnya, semangat waja pada wanita itu membesarkan anak-anak membuatnya terpikat.

“Kami berkenalan menerusi Facebook dan kali pertama saya menegurnya pada Ramadan lalu apabila mengucapkan selamat berpuasa kepadanya. Hanya pada Aidilfitri baru kami ada peluang bertemu, pada sebuah acara rumah terbuka. Tak sangka, dia adik kepada kawan saya”

“Saya kagum dengan semangatnya membesarkan anak-anak, selain menjaga ibunya yang kurang sihat. Bagaimanapun, saya kena lakukan fisioterapi sebab kaki masih lemah dan saya juga perlu menjaga makan,” jelasnya kepada Berita Harian Online mengenai kesediaannya untuk melamar.

Beberapa hari lalu juga, Jalaluddin telah dilaporkan pengsan selepas menjadi tetamu dalam program bual bicara siaran TV AlHijrah, Assalamualaikum. Bagaimanapun keadaanya dikatakan stabil dan telah dikeluarkan dari hospital. Terdahulu Jalaludin telah kehilangan isteri tersayang akibat komplikasi pembedahan jantung di sebuah hospital. (rtky/w)


Peminat Hantar Gambar Lucah Kepada Hisyam Hamid

Pelakon kelahiran Singapura, Hisyam Hamid mengakui masih menerima banyak kiriman mesej daripada peminat yang ingin berkenalan dan menawarkan diri menjadi kekasih dan isteri kedua.

Menyedari statusnya sebagai suami justeru dia mengambil pendekatan untuk tidak melayan setiap mesej berkenaan. Sebaliknya dia menganggap mereka sebagai peminat fanatik.

“Setiap kali berkongsi gambar bersama isteri dan anak, saya berharap peminat faham. Malangnya, masih ada yang tidak tahu. Saya tidak marah dengan tindakan mereka kerana bukan semuanya yang mengikuti perkembangan saya.

“Setiap mesej yang dihantar saya tidak layan dan balas. Saya tidak mahu ia berlanjutan yang akhirnya mengundang masalah lain. Kalau ada yang menulis di ruangan komen, saya mengaggap ia gurauan,” katanya seperti yang dilaporkan Harian Metro.

Tidak cukup dengan itu, lebih mengejutkan Hisyam apabila ada peminat wanita dan lelaki yang mengirimkan gambar lucah.

“Saya terkejut dengan keberanian mereka melakukan perkara sedemikian. Kalau setakat mesej, mungkin saya boleh terima, tetapi ini membabitkan gambar tidak senonoh.

“Setiap apa yang saya terima, isteri orang pertama yang tahu. Dia hanya mampu tergelak. Macam yang dikatakan, saya tidak perlu membalasnya,” katanya.

Mengenai perkembangan kerjaya, Hisyam baru saja selesai menjalani penggambaran drama bersiri Do(s)a di Jakarta, Indonesia.

Drama yang bakal ditayangkan pada Disember ini menggabungkan pelakon tiga negara iaitu Malaysia, Singapura dan Indonesia. Antara pelakon terbabit ialah Datuk M Nasir, Remy Ishak, Ashraf Sinclair, Cecep Aruf Rahman dan Shenty Feliziana. – Malaysian Digest


"Elfira Loy Selebriti, Pasti Ramai Yang Kena Jemput"

Sehingga kini majlis pertunangan, Elfira Loy dan Sufian Suhaimi yang diadakan Jumaat lalu masih menjadi buah mulut orang. Pastinya bukan perkara positif, majlis itu khabarnya dikritik hebat kerana diadakan terlalu mewah bak hari perkahwinan dengan dua persalinan baju yang direka khas oleh pereka terkenal tempatan, Rizman Ruzaini.

“Mengikut perancangan awal, kami memang mahu mengadakan majlis bertunang secara kecilan, hanya membabitkan insan terdekat seperti keluarga masing-masing. Bagaimanapun, Elfira sudah lama berada di pentas seni, jadi ramai juga kenalan rapatnya termasuk artis dan rakan media dijemput”

“Justeru, liputan yang diterima cukup meluas. Majlis itu sendiri kelihatan gah dan meriah apabila ada banyak pihak sudi bekerjasama. Acara itu akhirnya menjadi lebih besar daripada apa yang dirancang”

Bukan itu sahaja, malah kehadiran Sufian di majlis pertunangan mereka juga turut dikecam hebat kerana dikatakan tidak mengikut syarat agama. Difahamkan juga, pasangan ini turut menerima beberapa tajaan untuk perkahwinan mereka, jadi tidak hairanlah jika majlis mereka tampak mewah seperti orang mahu bersanding.

“Saya ke rumah Elfira pun selepas majlis pertunangan selesai. Ketika acara bertunang, tiada liputan media kerana mereka cuma diundang selepas selesai majlis sebenar. Jadi, apabila saya datang kemudian, banyak gambar kami berdua yang diambil dan dikongsi,” jelasnya kepada Berita Harian Online.

Apapun kini Sufian sudah menjelaskan perkara sebenar di sebalik ketidakpuas hati peminat terhadap majlis mereka. Kalau beginilah majlis pertunangan mereka, tidak sabar pula kami nak tengok hari perkahwinan mereka tahun depan. Pasti lebih gah daripada ini kan. (rtky/w)


Sekitar Majlis Resepsi Perkahwinan Engku Emran, Bella

Selamat bergelar suami isteri awal September lalu, pasangan Engku Emran dan Laudya Cynthia Bella sekali lagi diraikan dalam majlis resepsi perkahwinan yang diadakan di Jakarta, Indonesia semalam. Beberapa perkongsian daripada selebriti tempatan turut dilihat di media sosial.

Majlis yang cukup indah itu dilangsungkan dengan tema ‘garden wedding’ dan dihadiri oleh ahli keluarga kedua belah pasangan serta rakan rapat. Turut kelihatan juga kelibat Nora Danish yang juga sedia maklum teman rapat Bella, hadir bersama suami dan beberapa rakan-rakannya, selain daripada Amy Search dan beberapa selebriti Indonesia lain.

Sebelum ini pasangan ini telah selamat diijabkabulkan pada 8 September lalu di lokasi sekitar Kuala Lumpur. Dalam majlis itu, Bella telah dinikahkan oleh bapanya sendiri dengan mas kahwin RM300. Menerusi perkongsian di Instagram, anak hasil perkahwinan terdahulu diantara Emran dan Erra Fazira juga hadir bersama di majlis itu.

Kalau lihat perkongsian di Instagram Nora, memang nampak indah sekali majlis resepsi yang diadakan oleh Emran dan Bella. Semoga ikatan perkahwinan yang dibina berkekalan selamanya. Dengan ini kami kongsikan beberapa gambar di sekitar majlis resepsi perkahwinan mereka. Enjoice! (rtky/w)


Sufian Suhaimi, Elfira Loy Mahu Kurang Berjumpa

Pasangan yang baru sahaja melangsungkan majlis pertunangan, Sufian Suhaimi dan Elfira Loy berkata mereka akan mengurangkan untuk berjumpa walaupun sebelum bertunang mereka tidaklah kerap berjumpa.

“Kalau nak jumpa masa tunang ni, Sufian akan datang rumah dan mak saya akan masak untuk keluar dating tu tak adalah, sebab tak cukup-cukup ke nak berkenalan”

“Dulupun kita orang tak adalah berjumpa, jumpa pun sebab kerja, memang kalau kita nak dating mengenali each other tu tak ada. Kita pergi bercuti hari tu pun ada mama dan adik saya,” ujar Elfira Loy di majlis pertunangannya itu.

Dalam pada itu, Elfira mahupun Sufian tidak menafikan bahawa dugaan sewaktu bertunang ini begitu mencabar, pun begitu mereka berdua mengambil pendekatan untuk berbincang dan bersabar dengan setiap dugaan yang bakal ditempuhi mereka sepanjang pertunangan ini, sehinggalah tiba hari pernikahan mereka yang bakal dijadualkan berlangsung pada Mac tahun depan.

“Masa merisik pun sebenarnya dugaan tu dah terasa ada dan dah ada. Contohnya masa kami pilih tarikh nak merisik terus keluar kes Sufian yang pasal kes viral Bigo dia (Sufian) menghubungi saya dan mama untuk maklumkan keadaan sebenar”

“Ketika panas isu itu, saya memilih untuk tidur dan tidak gelabah. Selain dengan harapan bangun keesokan harinya akan ada penjelasan”

“Jadi saya tak boleh terburu-buru meletakkan andaian. Mungkin itu juga dugaan yang mahu menguji hubungan kami. Dalam hubungan ini, jika kita boleh menerima seseorang itu dalam keadaan baik dan sebaliknya, bererti kita sedang berusaha untuk menjaga ikatan ke tahap lebih baik. Kita sama-sama memperbaiki kekurangan yang ada. Insya-Allah.,” ujar Elfira Loy.

Majlis pernikahan dan Resepsi yang akan diadakan pada bulan Mac tahun depan, akan merangkumi tiga majlis termasuklah majlis akad nikah, majlis resepsi pihak perempuan, dan majlis resepsi pihak elaki. Bagaimanapun, belum diputuskan lagi kerana mereka masih belum mempunyai lokasi majlis.

“Setakat ini kami memutuskan untuk adakan tiga majlis saja. Satu majlis nikah, kemudian diikuti dua majlis resepsi. Jujur hingga kini lokasi majlis kami masih belum ada,” ujar pasangan ini. (rtky/h)


Elfira Loy, Sufian Suhaimi Selamat Bertunang

Dalam satu majlis yang berlangsung di kediaman keluarga Elfira Loy, pelakon tersebut telah selamat mengikat tali pertunangan dengan jejaka pilihan yang juga merupakan penyanyi, Sufian Suhaimi.

Terdahulu, Sufian Suhaimi telah hadir merisik Elfira Loy bersama keluarganya pada Jun lalu sebelum mengambil keputusan untuk lebih serius dalam hubungan dengan menetapkan tarikh pertunangan hari ini.

“Pertemuan pertama tidak memberikan apa-apa petanda yang kami akhirnya akan kenal lebih rapat. Kami seterusnya jadi rapat apabila ramai mula memperkatakan mengenai kami”

“Dipendekkan cerita, saya memberikan kejutan 23 kuntum bunga ros sebagai simbolik angka 23 tahun usia Elfira (birthday 8 Mac) dan kemudian dia pula mengejutkan ulang tahun ke-25 saya, Mei lal dengan mengajak menaiki helikopter dan seterusnya meraikan hari lahir di Seremban,” kata Sufian.

“Dia menjadi individu yang sering mencabar saya melakukan apa yang dirasakan ini tidak mampu dilakukan. Pendek kata dia sering memberi sokongan dan galakan untuk saya menjadi insan yang lebih baik,” katanya yang ditemui selepas selesai majlis pertunangannya.

Majlis perkahwinan mereka dijangkakan akan diadakan pada Mac tahun depan bersempena ulang tahun kelahiran Elfira Loy sendiri. (rtky/h)


“Ada Orang Dengki Dengan Kejayaan Boy Iman”

Penahanan reman Datuk Noruliman Abdul Rahman atau lebih dikenali sebagai Boy Iman selama dua hari berkaitan penipuan rumah banglo yang melibatkan ratusan mangsa telah mendapat pelbagai reaksi daripada pengikut perkembangan industri tanah air dan juga rakan terdekat terutamanya Nassier Wahab.

Melalui sebuah akhbar, Nassier yang telah ditemuramah memberitahu sangat terkejut apabila mengetahui cerita ini ketika di Madinah.

Menurutnya lagi, selaku duta reda dan tawakal dengan apa yang terjadi walaupun terkena tempiasnya.

Malah, Nassier turut menambah dia yakin Boy Iman tidak mempunyai niat untuk menindas sesiapa sebaliknya hanya ingin membantu.

“Barangkali ada pihak atau individu yang iri hati dengan usaha murni Boy sehingga sanggup menabur pasir ke dalam periuk nasinya”

“Apapun, biarlah pihak berwajib menjalankan tugas mereka melakukan siasatan terperinci dengan harapan semoga perjuangan Boy dan DBI Properties berada di pihak yang benar.” Jelasnya kepada wartawan Utusan Online.

Kalau benar apa yang dikatakan oleh Nassier kami harap semuanya dapat diselesaikan dengan baik dan kadar segera. (rtky/l)


"Kami Berdamai, Tidak Rujuk"

Bagi peminat Fasha Sandha dan Jejai, tiada apa yang lebih baik daripada dapat melihat sendiri bagaimana rumahtangga yang dibina oleh pasangan ini kembali bersatu malah hari ini kehadiran Fasha ke mahkamah turut menimbulkan tanda tanya.

“Assalamualaikum, buat followers kesayangan. Saya mendapat beribu komen positif melalui semua laman sosial media saya hari ini berkenaan saya dan Rizal. Ingin saya nyatakan disini, saya dan Rizal tidak RUJUK”

“Kami berdamai dan mendapat penyelesaian secara baik terhadap kesemua kes-kes termasuk Hak penjagaan. Saya sebagai Ibu masih kekal menerima hak penjagaan sepenuhnya buat kedua anak-anak saya. Saya harap perkara ini jelas”

“Saya juga ingin mengambil kesempatan ini untuk mengucapkan terima kasih diatas doa yang baik-baik buat saya dan anak-anak,” jelas Fasha di Instagram selain turut berterima kepada peguamnya yang telah banyak membantunya.

Semoga hubungan Fasha dan Jejai selepas ini akan kekal bahagia tanpa sebarang tercetusnya perbalahan, tidak kisahlah sama ada ia sengaja dibangkitkan oleh pihak ketiga mahu pun pihak lain. Pastinya keputusan pasangan ini akan turut menjadi contoh buat pasangan di luar sana yang turut melalui perkara yang sama. (rtky/s)


Fasha Sandha, Jejai Rujuk Semula Demi Anak-Anak?

Ingin diberitahu awal-awal berita ini masih belum ada kesahihannya, tetapi menerusi akaun Instagram bekas suami Fasha Sandha, Rizal Ramli atau dikenali sebagai Jejai, seakan memberi bayangan bahawa mereka bakal rujuk semula. Kenyataan itu sekaligus memberitahu bahawa Jejai dan Fasha sudah mempunyai kata sepakat demi anak-anak.

“Alhamdulillah, Tuhan telah memberikan petunjukserta hidayahNya kepada saya dan Fasha, jalan-jalan kebaikan diantara kami, dengan kami dapat mencapai penyelesaian demi untuk masa depan anak-anak dan saya sangat bersyukur dengan anugerah ini,” tulisnya di Instagram.

Rata-rata reaksi peminat mengenai kenyataan Jejai sangatlah baik, ramai yang gembira jika benar pasangan itu bakal bersatu semula. Kami juga tidak pasti mengenainya kerana mungkin juga mereka hanya mencari jalan penyelesaian bagi hak penjagaan anak mereka nanti supaya tiada isu perebutan di mahkamah mengenainya.

Kalau masih ingat, baru-baru ini ada gosip mengenai Fasha yang sedang mabuk cinta dengan seorang jejaka ‘sado’ berkepala botak yang tidak iketahui identitinya. Adakah mereka benar-benar bercinta atau sekadar wayang bagi mengaburi mata peminat tentang hubungan baiknya dengan Jejai?. (rtky/w)


Datuk Seri Vida Bawa Lamborghini Lancar Muzik Video

Kalau sebelum ini muzik video I Am Me mencecah 9 juta tontonan, hari ini usahawan terkenal, Datuk Seri Vida melancarkan muzik video terbaru lagu tersebut. Hadir dengan glamornya bersama sebuah kereta mewah Lamborghini berwarna merah jambu yang dipandunya sendiri di Pavilion petang tadi, Vida sempat beramah mesra dengan peminatnya di sana.

“Terima kasih kepada yang menghadiahkan kek ini dan ia melambangkan diri saya. Alhamdulillah muzik video lirik I Am Me sebelum ini mencecah 9 juta tontonan dan berharap peminat akan menyukai muzik video terbaharu ini”

“Saya mencurahkan pelbagai idea untuk menghasilkan muzik video ini dengan bantuan Ghaz dan dia telah merialisasikannya dengan baik,” jelasnya kepada m Star Online mengenai video klip lagunya yang dilancarkan hari ini.

Memang penuh perkarangan pusat membeli-belah Pavilion dengan peminat Vida yang menunggu beliau. Tambah menarik lagi, Vida yang datang dengan mengenakan baju tidur juga berwarna ‘pink’ sinonim dengan dirinya serta tiaranya turut disambut dengan kek bernilai RM26,000 yang sarat dihiasi dengan batu Swarovski.

Dalam masa yang sama Vida turut berkongsi mengenai muzik video terbaru I Am Me yang dilakukan selama dua minggu di kediamannya sendiri di Ipoh, Perak. Seperti lagu sebelum ini, Vida masih mengekalkan konsep lagu yang ranggi, glamor dan pastinya mewah seperti kehidupannya. Beruntung siapa yang sempat bertemu Vida tadi. (rtky/w)


5 Sebab Kenapa Anda Kena Tonton I’m Not A Terrorist

Filem yang mengabungkan dua buah negara terbitan White Merpati Entertainment, I’M Not A Terrorist bakal ditayangkan mulai esok.

Ramai menjangkakan filem yang mengambil masa pengambaran selama 46 hari di Kuala Lumpur dan Kashmir, India ini bakal meletup dan mendapat sambutan.

1. Chacha Maembong & Afiq Muiz Berlakon Dengan Pelakon Kuch Kuch Hota Hai

Fuh memang terbaik, bukan senang nak dapat peluang seperti ini. Namun dalam filem ini mereka berdua sangat bertuah kerana dapat berkerjasama dengan pelakon veteran Farida Jalal yang terkenal dengan watak ibu kepada Shah Rukh Khan dan beberapa barisan pelakon Bollywood yang juga dikenali di negara kita suatu masa dahulu.

Sepanjang filem ini berlangsung, pasti anda akan terpukau melihat keindahan negeri Kashmir. Kalau nak tahu, di sini jugalah filem Bhaijaan Bajrangi lakonan Salman Khan dirakamkan.

Mungkin ada yang tidak tahu, mereka telah menjalankan pengambaran dibeberapa lokasi yang berisiko tinggi namun di atas kecekapan krew dan pelakon, mereka berjaya menamatkan pengambaran dengan selamat dalam masa 36 hari. Hebat bukan?

Memang luar biasa dan tidak akan dapat tengok di mana-mana. Bayangkan Afiq Muiz yang kacak bertutur jelas dalam Bahasa Hindi. Menariknya, dalam sebuah program, Afiq memberitahu dia langsung tidak mengambil sebarang kelas sebaliknya hanya belajar dengan pengarah filem ini, Arjin Upal.

Selain punyai barisan pelakon hebat dan lokasi pengambaran yang menakjubkan, gabungan krew dari dua buah negara juga memainkan peranan penting. Jadi tidak hairanlah mengapa filem ini menelan jumlah kos yang agak tinggi, namun apa yang boleh kami katakan kos ini sangat berbaloi kerana melalui trailernya sahaja kita dapat lihat hasil suntikan antarabangsa yang punyai kelasnya tersendiri.

Memang terbaiklah! Apapun kami tak sabar nak tunggu tayangan filem ini di pawagam! Sebelum itu, nah beberapa gambar dari sudutan filem I’m Not A Terrorist.